Pasar Sentral perlukan transformasi tarik pengunjung

SIBU: Majlis Perbandaran Sibu (SMC) sedang mengusahakan pendekatan untuk mentransformasikan Pasar Sentral bagi menarik pelanggan dan merancakkan perniagaan rata-rata penjaja yang terjejas dan mengalami jualan yang semakin merosot.

Pengerusi SMC, Clarence Ting Ing Horh berkata, pasar berkenaan perlu diubah bagi menarik pengunjung ke pasar besar berkenaan.

“Kita perlu melakukan beberapa transformasi. Pokoknya kita tidak boleh membiarkannya ia terus jumud kerana perniagaan lain semakin berubah dan berkembang,” katanya ketika ditemui pemberita selepas mempengerusikan Mesyuarat Penuh Majlis SMC di sini, hari ini.

Menurutnya, menjadi prinsip beliau memastikan penjaja yang telah mendapat lesen berniaga daripada pihak majlis, sewajarnya dapat menjalankan perniagaan dengan baik.

Justeru, beliau berkata, pihak majlis bercadang untuk membenarkan bas bagi laluan Kapit-Sibu untuk menurunkan penumpang mereka berhampiran dermaga bot ekspres Kapit.

“Daripada pergi ke Terminal Bas Sibu di Lorong Pahlawan 7, bas Kapit-Sibu boleh terus ke dermaga Kapit untuk menurunkan penumpang sama sebagaimana dilakukan bas Sarikei-Sibu, ketika ini.

“Orang ramai (penumpang) hanya boleh berjalan kaki ke pasar seperti ketika bot ekspres beroperasi dahulu,” katanya.

Ting berkata, tempat letak kereta yang tidak mencukupi bukan satu-satunya punca pasar itu mengalami kemerosotan perniagaan, namun faktor lain, ia disebabkan semakin banyak wujudnya kedai pilihan buat pengunjung untuk membeli barangan keperluan harian.

Bagi penjaja, tindakan tegas pihak majlis terhadap pengunjung yang meletakkan kenderaan di ruang pemunggahan/pemunggahan pasar, secara tidak langsung telah menyebabkan pengurangan drastik pengunjung ke pasar berkenaan.

Terdapat lebih 1,000 penjaja yang mempunyai lesen berniaga di pasar berkenaan buat masa ini, namun ramai dalam kalangan mereka telah berhenti berniaga.

Sementara itu, beliau berkata, Pusat Warisan Sibu akan diubah menjadi lebih ceria dengan para pengunjung boleh menikmati makanan jalanan dan dihiburkan dengan nyanyian penghibur tempatan ketika bersiar-siar di kawasan itu.

“Suasana akan menjadi sangat menarik. Kami ingin membina amfiteater di pusat itu supaya penghibur anak tempatan boleh membuat persembahan. Inilah yang kita mahu lakukan untuk mempromosikan bakat tempatan dan mengiktiraf mereka,” katanya.

Menurutnya, dengan lebih banyak aktiviti diadakan, kawasan lapang bersebelahan Muzium Warisan Sibu yang terletak di bahagian lama bandar Sibu mampu menarik pengunjung dan menjadikan tempat itu sebagai tempat ceria dikunjungi pada malam hari, sekali gus membuka peluang perniagaan buat premis perniagaan di kawasan sekitarnya. – Bernama

See author's posts


KDN jamin lulus kewarganegaraan anak Sarawak

KUCHING: Menteri Dalam Negeri Datuk Seri Saifuddin Nasution Ismail memberi jaminan bahawa kementeriannya akan mempercepatkan proses kelulusan permohonan kewarganegaraan rakyat Sarawak.

Perkara ini diberitahu oleh Saifuddin dalam perbincangan dengan Menteri Pembangunan Wanita, Kanak-Kanak dan Kesejahteraan Komuniti Dato Sri Fatimah Abdullah dalam pertemuan di Putrajaya baru-baru ini.

“Beliau (Saifuddin) berkata Kementerian Dalam Negeri akan mempercepat proses memberi kelulusan kepada permohonan rakyat Sarawak yang memohon untuk mendapatkan kewarganegaraan di bawah Perkara 15A Perlembagaan Persekutuan.

“Setakat ini, Sarawak mempunyai kira-kira 900 permohonan yang masih belum diluluskan dan masih menunggu jawapan,” katanya.

Beliau berkata demikian kepada media selepas mempengerusikan mesyuaray Majlis Tertinggi Pergerakan Wanita Parti Pesaka Bumiputera Bersatu (PBB) di kediamannya di sini, hari ini.

Fatimah berkata, Saifuddin juga bersetuju untuk mengakitifkan semula Jawatankuasa Khas Kewarganegaraan di bawah Perkara 15A.

“Alhamdulilah dalam kunjungan hormat itu, beliau bersetuju untuk menghidupkan kembali jawatankuasa itu dan ini untuk Sarawak sahaja.

“Sebelum ini (semasa pemerintahan Pakatan Harapan) yang menjadi pengerusi bersama saya ialah Timbalan Menteri Dalam Negeri namun kali ini beliau (Saifuddin) sendiri yang bersetuju untuk menjadi pengerusi dalam jawatankuasa ini.

“Saya melihat ini sebagai kesungguhan di pihak beliau. Hal ini kerana sekiranya menteri itu sendiri dalam jawatankuasa itu, proses memberi kelulusan dapat dipercepatkan,” katanya.

Oleh RYNNA SHA’ERRA

Keterangan gambar

Fatimah ketika sidang media di Kuching hari ini.

See author's posts


Liga Sri Aman jadi tumpuan

SAINGAN Liga Sri Aman 2021 yang telah menyingkap tirainya Sabtu lalu telah menyaksikan sebanyak empat perlawanan berlangsung.

Setiausaha Kehormat Persatuan Bola Sepak Bahagian Sri Aman (FASA),Alfred Kendim berkata,perlawanan pembuka tirai Liga Sri Aman 2021 menemukan pasukan Azam FC menentang pasukan Japsa FC yang berkesudahan seri 1-1.

“Manakala perlawanan berikutnya iaitu pertemuan pasukan serba muda,PC United membenam kemaraan pasukan Rimong Crocs United 4-0.

“Disusuli perlawanan pada hari berikutnya (Ahad), skuad bintang Datus United tidak menghadapi masalah untuk menundukkan pasukan The Cops dengan jaringan 4-0.

“Dan perlawanan terakhir pada minggu pertama menyaksikan juara bertahan, Merpati Team bertindak garang apabila membelasah pasukan Japsa FC 8-1,” katanya kepada pemberita semalam.

Alfred berkata, pada minggu kedua iaitu bermula pada 9 dan 10 Januariini, sebanyak empat lagi perlawanan akan bakal disaksikan.

“Ia melibatkan perlawanan diantara Azam FC menentang Rimong Crocs, pada 9 Januari (Sabtu), jam 8.30 pagi sebelum pertemuan diantara pasukanDatus United menentang Englant FC, pada sebelah petangnya, yang dijadualkan berlangsung pada jam 3.45 petang.

“Pada saingan Ahad (10 Januari) pula, dua lagi perlawanan diadakan iaitu pertemuan pasukan Japsa FC bertemu PC United (8.30 pagi), dan MerpatiTeam menentang Azam FC yang berlangsung jam 3.45 petang,” ujarnya.

Alfred berlata, kesemua pertandingan ini akan diadakan setiap Sabtu dan Ahad sahaja, dimana dua perlawanan akan dijalankan pada jam 8.30 pagi dan 3.45 petang.

“Kempen Liga Sri Aman 2021 pada kali ini, tampak agak menarik dengan kelibat beberapa pemain handalan seperti bekasbekas pemain Sarawak, Kuching FA serta pemain skuad Piala Presiden dan Belia menyertai pasukan dalam saingan liga musim ini yang memenuhi empat orang kuota pemain import yang boleh diambil daripada bahagian lain di Sarawak.

“Ia sekali gus merupakan petanda positif penganjuran liga kali ini tampak ‘grand’ serta menjadi perhatian dan tumpuan peminat-peminat sukan bolasepak di Sarawak dengan kehadiran mereka ketika ini,” jelasnya.

Liga Veteran Sri Aman 2021 bagi merebut Piala Datuk Francis Harden Hollis menawarkan hadiah lumayan dengan sang juara membawa pulanghadiah wang tunai sebanyak RM5,000, naib juara RM3,000, tempat ketigapula mendapat hadiah wang tunai RM2,000 dan tempat keempat menerimahadiah wang tunai berjumlah RM1,000.

Selain itu , Anugerah Khas turut disediakan kepada pemain terbaik perlawanan akhir, penjaring terbanyak dan Fair Play.

Oleh ADI SAFARMAN

See author's posts


Salah watak utama belasah Everton

MOHAMED Salah menjaringkan dua gol ketika Liverpool tidak menunjukkan belas kasihan kepada bekas pengurus Rafael Benitez untuk meninggalkan pengurus dari Sepanyol itu berpegang teguh pada tugasnya sebagai bos Everton selepas tewas derby Merseyside 4-1.

The Reds hanya memenangi satu daripada sembilan kunjungan mereka sebelum ini ke Goodison, tetapi mengawal sepenuhnya permainan daripada wisel pertama menentang anak buah Benitez, yang kini hanya meraih dua mata daripada 24 mata terakhir yang ditawarkan dalam Liga Perdana Inggeris.

Rembatan menakjubkan daripada Jordan Henderson dan Salah dalam masa 20 minit memberikan Everton tugas berat untuk bangkit.

Jaringan Demarai Gray memberi harapan kepada Toffees sebelum rehat.

Tetapi itu telah dipadamkan oleh satu lagi penamat klinikal Salah sejurus selepas sejam apabila pemain dari Mesir itu melebarkan jumlah jaringannya musim ini kepada 19 gol dalam 19 perlawanan sebelum Diogo Jota meledak gol keempat 12 minit sebelum tamat.

“Ia sudah pasti prestasi terbaik di Goodison sejak saya di Liverpool,” kata bos Reds, Jurgen Klopp.

“Kami mempunyai beberapa perlawanan yang bagus di sini tetapi tidak pernah sehebat atau meyakinkan seperti malam ini.

“Malam ini kami menunjukkan bahawa kami telah membuat satu langkah besar dalam pembangunan kami. Ini kini menjadi penanda aras kami yang perlu kami capai apabila kami bermain perlawanan seperti ini.”

Benitez adalah pelantikan yang tidak popular di kalangan kebanyakan penyokong Everton sebelum dia mengendalikan satu perlawanan berdasarkan sejarahnya sebagai jurulatih yang memenangi Liga Juara-Juara UEFA bersama Liverpool selama enam tahun di Anfield.

“Saya rasa sesiapa yang dapat melihat permainan kami melakukan terlalu banyak kesilapan dan apabila anda melakukannya menentang pasukan teratas, anda dihukum,” kata Benitez.

Tetapi sesaagt keraguan daripada Seamus Coleman dihukum oleh Salah ketika dia memecut separuh padang sebelum menolak bola masuk ke sudut jauh.

“Saya menjangkakan dia akan melakukan kesilapan yang dia lakukan,” kata Salah. “Perlawanan itu sukar pada 2-1 tetapi pada 3-1 ia menjadi lebih baik.”

Liverpool kini telah menjaringkan empat gol dalam tiga  perlawanan liga berturut-turut.

Anak buah Jurgen Klopp kekal di belakang pendahulu Chelsea dan penyandang juara Manchester City, kedua-duanya turut menang semalam, dengan tiga pasukan teratas hanya dipisahkan dengan dua mata. – AFP

See author's posts


Sediakan perkhidmatan bank di pekan kecil

KUCHING: Pihak bank digesa untuk menyediakan perkhidmatan mereka
terutamanya di pekan kecil di Sarawak, kata Ketua Pemuda Parti Rakyat Sarawak
(PRS) Datuk Snowdan Lawan.

Beliau berkata, perbankan mudah alih kini menjadi lebih relevan untuk
perkhidmatan kawasan luar bandar dan pekan-pekan kecil dalam era ekonomi
digital ini.

 “Penggunaan mesin juruwang
automatik (ATM) kini semakin meluas menggantikan pengeluaran wang melalui buku
konvensional, pengeluaran melalui cap jari dan menunggu giliran di bank.

 “Oleh itu, ia adalah baik untuk
bank meluaskan rangkaian mereka ke luar bandar bagi memudahkan pembayaran tunai
dan deposit tunai atau pemindahan dana,” kata beliau

Beliau berkata demikian dalam satu kenyataan sebagai tindak balas terhadap
pernyataan Timbalan Ketua Menteri Tan Sri James Jemut Masing yang mendesak
kerajaan Persekutuan  melalui Kementerian
Kewangan (MoF) untuk menyediakan perkhidmatan perbankan bergerak untuk penduduk
luar bandar.

Ujar beliau, ini masa terbaik bagi bank untuk memindahkan pelanggan mereka
dari perkhidmatan cawangan ke ATM dan melupakan sistem giliran.

“Ini adalah kerana pelanggan luar bandar tidak perlu melakukan
perjalanan jauh dan harus beratur di bank di bandar besar khususnya semasa
tempoh perintah kawalan pergerakan
(MCO), musim perayaan atau hari menerima gaji.

 “Untuk hal ini dilaksanakan,
infrastruktur internet yang diperlukan harus disediakan oleh pihak berwajib
kerana melibatkan penghantaran data siber,” katanya.

Beliau menambah stesen minyak yang terletak di bandar kecil yang mempunyai
rangkaian perdagangan dan infrastruktur dalam talian harus mengajak pihak bank
untuk menyediakan ATM disana.

 “Sistem yang menarik berasal
dari Amerika Syarikat pada 80-an yang diadaptasi di Australia dan New Zealand
selepas itu adalah apa yang mereka sebut sebagai EFTPOS – Electronic Fund
Transfer at Point of Sales dapat diperkenalkan.

 “Sistem ini membolehkan
pelanggan membayar barang runcit mereka dan pada masa yang sama untuk
mengeluarkan sejumlah wang tunai dari kedai runcit menggunakan kad debit
mereka, semuanya dalam satu bil dan akan ditolak terus dari akaun kad debit
mereka,” katanya.

Beliau menjelaskan bahawa dengan sistem ini adalah satu kemudahan dan
perkhidmatan tanpa membayar sewa ATM, hanya bank yang perlu meningkatkan sistem
tambahan ke jalur pedagang mereka yang ada untuk memenuhi pembayaran dan
pengeluaran tunai.

 “Mungkin pihak bank boleh
meninjau kedai runcit yang beroperasi di pekan
kecil dengan jumlah sewa minimum yang kecil agar ATM dapat ditempatkan
di sana.  Ini akan meningkatkan
keselamatan ATM daripada kemungkinan berlaku rompakan, ”katanya.

Katanya lagi ,ia mungkin berbahaya pada masa kini namun perkhidmatan itu
adalah keperluan untuk perkhidmatan ini diperluas ke luar bandar.

 “Kesan daripada urus niaga
tersebut dapat menjadi ekonomi yang besar bagi pekan-pekan kecil dalam jangka
panjang,” kata beliau.

See author's posts


PERTAMA DI MALAYSIA

KUCHING: Sistem Operasi Bandar Pintar pertama di Malaysia akan dibangunkan di Kuching di bawah Pelan Induk Bandar Pintar Kuching (KSCMP).

Ketua Menteri, Datuk Patinggi Abang Johari Tun Openg berkata, Kerajaan Sarawak merancang untuk memulai projek ini dengan Darul Hana di Petra Jaya untuk dihubungkan dengan platform pintar ini sebelum berkembang ke kawasan lain.

“Setelah ART (Autonomous Rapid Transit) bermula, ia akan dihubungkan semula dengan platform pintar ini dan kemudian akan dikembangkan ke kawasan lain termasuk Padawan dan Samarahan.

“Dengan kata lain, semua kawasan Kuching akan disatukan dengan sistem ini,” katanya pada Majlis Pelancaran KSCMP dan Majlis Pertukaran Memorandum Persefahaman (MoU) di Wisma Bapa Malaysia, di sini semalam.

Tambahnya, Kerajaan Sarawak juga merancang untuk memperluas konsep ini ke Bintulu termasuk membangunkan ART di sana.

“Selepas itu, projek ini akan diperluaskan di Bintulu kerana Samalaju dan Kidurong akan berkembang. Jadi, kita juga memerlukan ART antara Bintulu dan Samalaju untuk kemudahan penduduk di sana dari segi mobiliti sekali gus mereka juga akan dihubungkan dengan jaringan pintar ini,” ujarnya.

KSCMP adalah salah satu usaha Kerajaan Sarawak untuk mengubah bandar utama di Sarawak menjadi bandar pintar.

Katanya, masa depan cerah bagi Sarawak menjelang 2030 dengan pembangunan bandar pintar yang bersih dan mesra alam.

Turut hadir, Pengurus Besar Lembaga Multimedia Sarawak (SMA) Dr Zaidi Razak serta Timbalan Ketua Menteri, Datuk Amar Awang Tengah Ali Hasan.

Oleh NUR AIN OTSMAN

See author's posts


Ronaldo selamatkan Juventus

CRISTIANO Ronaldo menjaringkan dua gol untuk menyelamatkan satu mata untuk 10 pemain Juventus dalam keputusan seri 2-2 di Roma, semalam.

Penyandang juara Juventus ketinggalan 2-1 dan kekurangan seorang pemain setelah satu jam di Stadium Olimpico apabila dua jaringan menerusi Jordan Veretout untuk pasukan tuan rumah dan Adrien Rabiot dipaksa dibuang padang.

Bagaimanapun, tandukan Ronaldo pada minit ke-69 menyelamatkan jurulatih Juventus, Andrea Pirlo daripada mengalami kekalahan pertama.

“Ketinggalan merumitkan keadaan tetapi kami mendapat satu mata penting. Kami berada di peringkat awal musim, dengan jurulatih baru. Tetapi pasukan ini bekerja dengan baik, saya yakin untuk masa depan, kata Ronaldo.

“Pirlo? Masih awal lagi, tapi kami bekerja dengan senyuman, itu penting,” ujarnya lagi.

Edin Dzeko kembali ke barisan serangan Roma setelah perpindahannya ke Juventus gagal kerana pemain antarabangsa Bosnia itu terlepas perjalanan minggu lalu ke Verona yang berakhir dengan kekalahan.

Namun pemain baru Juventus, Alvaro Morata mendapat permulaan pertamanya selepas perpindahannya dari Atletico Madrid awal minggu ini.

Pasukan bekas juara itu bekerja keras oleh tuan rumah dengan Veretout membuka jaringan menerusi sepakan penalti pada minit ke-31 setelah bola terkena tangan Rabiot.

Pemain tengah dari Perancis itu menambah gol kedua sebelum rehat sejurus selepas Ronaldo menyamakan kedudukan buat kali pertama.

Sekali lagi bola terkena tangan, kali ini giliran Lorenzo Pellegrini menyebabkan Juventus diberikan penalti yang disempurnakan oleh Ronaldo.

Pemain antarabangsa Portugal itu menjaringkan gol keduanya dengan perlawanan berbaki 20 minit apabila dia menanduk masuk hantaran lintang Danilo tujuh minit selepas Rabiot dilayangkan kad kuning kedua.

“Banyak yang Ronaldo beri kepada kami, bukan hanya dengan jaringannya di peringkat akhir dia banyak berlari apabila kami hilang seorang pemain,” kata Pirlo.

“Kami telah mengambil langkah ke belakang tetapi kami adalah pasukan yang sedang dalam pembinaan. Sayangnya, kami tidak sempat menguji penyelesaian permainan semasa pramusim, jadi kami harus melakukan ujian ini dalam perlawanan seperti ini.

Jurulatih Roma, Paulo Fonseca menambahkan: “Kami mempunyai perlawanan yang baik, tetapi saya tidak berpuas hati dengan keputusannya,” ujarnya. – AFP

See author's posts


Lukisan mural ‘hidupkan’ bangunan lama

MARUDI: Sekumpulan sukarelawan dari Miri berjaya menghasilkan lukisan mural di bahagian sisi bangunan lama di Pekan Marudi bagi menceriakan struktur bandar ini.Lukisan berkonsepkan pelbagai jenis makanan tempatan dan kesejahteraan berjaya disiapkan tiga hari oleh lima anak muda terdiri guru pelukis, ahli perniagaan dan profesional yang lain.Menurut salah seorang kumpulan sukarelawan tersebut Donny Koo, aktiviti sebegiini bukan sahaja memberi peluang kepada anak muda menterjemahkan bakat lukisan mereka di bangunan lama dengan cara berkhemah.

Malah katanya, ia juga memberi peluang kepada orang ramai, kelab, Persatuan bukan Kerajaan (NGO) dan organisasi lain untuk bekerjasama menyumbang mengindahkan bandar Marudi.

Beliau menyaran orgnisasi atau kelab lain datang ke Marudi untuk menyumbang tenaga dengan mengindahkan bandar Marudi dengan melakukan aktiviti seperti menghasilkan lukisan mural di sisi bangunan lama di mana Marudi salah satu pekan yang banyak tempat makanan tradisional baik di rumah panjang atau budaya dari etnik yang lain.

Katanya, dengan melakukan aktiviti ini boleh menarik pelancong datang bagi mengenali Marudi, pekan yang bukan saja kaya dengan budaya suku kaum atau makanan tempatan malah tempat aman dan harmoni.

Menurut Koo, mereka datang ke Marudi menggunakan peruntukan sendiri, baik membeli alat lukisan, makan mahupun penginapan hotel tanpa di taja mana-mana pihak.

“Kami ikhlas untuk melakukan aktiviti ini dan saya berharap dan minta kerjasama semua pihak supaya tidak merosakan lukisan dan sama-sama menjagakan kebersihan keindahan lukisan yang mereka hasilkan,” tambah Koo.

Jelasnya mereka akan datang ke Marudi lagi untuk meneruskan aktiviti yang sama minggu depan di mana Marudi masih banyak bangunan lama yang boleh dihasilkan dengan lukisan mural bagi menarik pelancong datang ke sini.

Oleh JIKU JUGUONG

See author's posts


Fesyen menarik dari pakaian terpakai

Apa yang biasa anda lakukan dengan pakaian lama selepas anda bosan memakainya?  Buang atau dermakan kepada orang lain?

Sebenarnya, dengan sedikit kreativiti, pakaian lama ini boleh digunakan untuk menghasilkan rekaan fesyen menarik dan mengikut trend terkini.  Dengan cara ini, ia bukan sahaja menjimatkan belanja untuk membeli pakaian baharu tetapi juga mewujudkan kepuasan kepada perekanya.

Inilah matlamat bengkel ‘Upcycling Fashion for Better Environmental Future’, anjuran Unit Sijil Fesyen dan Pakaian (SFP) Kolej Komuniti Kuching baru-baru ini.  Melalui bengkel ini, ia diharap dapat mendidik pelajar mengenai kepentingan kitar semula demi kelestarian alam sekitar.

Menurut Pengarah Kolej Komuniti Kuching Suharyati Sulaiman, konsep ‘upcycling fashion’ bermaksud mengubah bahan buangan iaitu pakaian lama atau fabrik perca untuk dijadikan hasil kerja yang lebih bernilai dan berkualiti.

“Oleh itu melalui program ini pelajar boleh mengasah idea dan bakat dalam pembentukan rekaan pakaian yang unik dan mengikut trend semasa menggunakan material yang boleh dikitar semula.

Aktiviti kemahiran yang diajar semasa bengkel ini merupakan satu proses pengajaran dan pembelajaran (PDP) yang selaras dengan kurikulum di kolej iaitu dalam kursus Pembuatan Pakaian Wanita, Senireka Fesyen 1 dan Senireka Fesyen 2,” katanya.

Suharyati turut melahirkan rasa bangga dengan kejayaan pelajar mengaplikasikan semua elemen dan teknik jahitan yang dipelajari semasa PDP dalam menghasilkan rekaan-rekaan yang kreatif dan berpendapat bahawa hasil karya mereka berpotensi untuk dikomersialkan pada masa akan yang datang.

Sementara itu,  Pengarah Program Siti Nur Aishah Lukman yang juga pensyarah SFP berkata, program bengkel ini berusaha untuk meningkatkan skil pelajar dalam langkah-langkah susun atur serta manipulasi pola, mencetus idea rekaan, pemilihan bahan serta membantu pelajar untuk memahirkan diri dalam teknik jahitan dan pembuatan pakaian.

“Oleh itu, selain daripada pelajar dapat meningkatkan kemahiran jahitan, mereka juga dapat menjadi lebih kreatif dan inovatif apalabila melihat barangan terpakai yang bole diguna semula sekaligus dapat memupuk perasaan peka terhadap penjagaan alam sekitar,” ujar beliau lagi.

Sebanyak tujuh rekaan fesyen berjaya dihasilkan oleh 20  pelajar yang terlibat dalam bengkel yang telah berlangsung selama tiga hari berdasarkan material dan idea yang dipilih.

Mereka terdiri daripada pelajar semester 2 dan 3 serta 10 orang pensyarah SFP yang bertindak sebagai mentor yang membimbing pelajar daripada permulaan proses pencarian bahan terpakai, percambahan idea sehingga berjaya menghasilkan rekaan pakaian yang telah diperbaharui dan dan lebih bernilai.

Beliau menambah, SFP ketika ini masih mencari bakat-bakat baharu yang berminat mendalami bidang jahitan dan fesyen untuk bersama berkongsi ilmu dan kemahiran untuk menjadi pelajar demi memartabatkan industri fesyen dalam kalangan anak tempatan Sarawak.

Oleh JEAKQLEYN YACHO

See author's posts


MENGANYAM AMBAL KESETIAAN

APABILA perkataan “setia” dilontarkan, pelarasan persepsi lazimnya akan menghala pada sama ada aspek keteguhan atau ketetapan hati, berpegang teguh pada janji, kepatuhan mahupun ketaatan dalam sesuatu perhubungan, khususnya dalam konteks alam bersuami isteri.  Aspek kesetiaan inilah yang menjadi sayat bernilai dalam penganyaman ambal kesejahteraan sesebuah institusi kekeluargaan.

Dalam  konteks sedemikian, kesetiaan dituntut daripada kedua-dua pihak, sama ada suami, mahupun isteri.  Ketidakseimbangan penerapan nilai berkenaan dalam nubari dan diterjemahkan dalam bentuk perlakuan, tidak akan menjamin kesejahteraan, ketenteraman dan keharmonian yang diharap-harapkan.  Bukan sesuatu keanehan atau keluarbiasaan sekiranya terjadi keruntuhan institusi kekeluargaan apabila salah satu pihak mengabaikan aspek kesetiaan.  Malah, isu perceraian akibat berlakunya ketidaksetiaan salah satu pihak, terlalu banyak berlaku, bukan sahaja dalam kalangan masyarakat marhaen, malah dalam kalangan golongan yang berada dan berkedudukan tinggi dalam strata kemasyarakatan.

Namun, andai dibuka luas mandala perbincangan, aspek kesetiaan tidak hanya terbatas dalam kerangka institusi kekeluargaan semata-mata.  Unsur kesetiaan menerjah dan mencakupi landskap kehidupan yang teramat luas.  Dari aspek hubungan antara manusia dengan manusia (persahabatan), sehinggalah kepada kenegaraan.  Andai ditaakuli, perkataan “setia” kerap kali disebut dalam mana-mana jua ranah.  Akan tetapi, kedalaman dari segi pemahaman dan penjiwaannya, masih pada tahap yang amat rendah.

Sifat setia amat subjektif.  Luahkanlah beratus kali, akan tetapi seandainyatidak meninggalkan kesan mendalam di jiwa serta bersulam sayat kesangsian, luahan berkenaan tidak membawa apa-apa makna yang signifikan.  Demikian juga halnya dalam konteks tuntutan agar seseorang harus setia, sama ada kepada organisasi, jabatan, negara mahupun raja, tidak mampu terzahir secara total memandangkan masih terkesan aspek “paksaan” dalam bentuk yang halus.  Hal ini dikatakan sedemikian kerana nilai kesetiaan tidak mampu dihadirkan secara paksa.  Kesetiaan bukan bersifat luaran, akan tetapi bersifat dalaman, di samping terbit daripada keikhlasan.

Dalam konteks organisasi atau jabatan, salah satu kriteria yang dituntut sudah semestinya aspek kesetiaan terhadap entiti yang dicurahkan khidmat bakti bagi mengelak daripada berlakunya penyelewengan, ketirisan serta sabotaj yang mampu menghancurkan keseluruhan entiti berkenaan.  Hal yang bakal menalikan kesan penjejasan terhadap kebajikan dan nasib kebanyakan individu lain, dan malah keselamatan negara keseluruhannya apabila melibatkan aspek yang menyentuh soal kerahsiaan, khususnya ketenteraan.

Bukan tidak wujud individu yang mempamerkan kesetiaan yang tidak berbelah bahagi terhadap mana-mana juga organisasi yang dinaunginya.  Malah, terdapat individu-individu tertentu yang nilai kesetiaannya terlalu kejap sehingga sanggup bertungkus lumus untuk memastikan kemandirian dan kejayaan sesebuah organisasi, tempat dia mencurahkan khidmat bakti.  Malah, dalam konteks tertentu, nilai kesetiaan berkenaan terpamer apabila individu berkenaan sanggup “berkorban nyawa” untuk mempertahankan keselamatan dan kerahsiaan organisasi berkenaan.  Dalam konteks sedemikian, bukan aspek pujian atau ganjaran yang diharap-harapkan, akan tetapi, pelarasan pandangan terhala pada tanggungjawab yang digalas yang nantinya akan dipersoal dan dihisab.

Namun, seperti yang dinyatakan pada awal makalah, kesetiaan berlaku secara dua hala, bukan sahaja dalam konteks hubungan suami isteri semata-mata, malah dalam apa-apa juga ranah kehidupan.  Persoalannya, bagaimanakah pula penterjemahan “kesetiaan” organisasi atau dalam erti kata lain, majikan, mampu dizahirkan.  Hal sedemikianlah yang amat jarang-jarang sekali diambil perhatian dan seakan-akan tidak mahu diketengahkan dalam mana-mana arena perbincangan di peringkat pengurusan.

Sejauh manakah kesetiaan majikan terhadap pekerjanya? Jika diajukan soal berkenaan, sudah pasti, dalam kegagapan, jawapannya dilaraskan pada aspek pengganjaran dalam bentuk jumlah gaji yang ditawarkan.  Kesetiaan dalam konteks ketepatan majikan “membayar” upah setiap akhir bulan.  Benarkah sedemikian tafsirannya?  Malah, dalam situasi pekerja menemui ajal semasa berkhidmat, “kesetiaan” berkenaan ditampilkan dalam bentuk “pemberian” ganjaran ikhlas yang bersifat one off, sama ada kepada balu mahupun anak-anak arwah sebagai “tanda” menghargai khidmat bakti yang telah diberikan serta kesetiaan yang dipamerkan sepanjang tempoh perkhidmatannya.  Noktah!

Dalam konteks sedemikian, nilai kesetiaan sebenarnya hanya terzahir pada satu pihak semata-mata, iaitu pekerja.  Sedangkan bagi pihak majikan, terdapat kesetiaan lain yang lebih primer sifatnya, iaitu kesetiaan dalam pengejaran keuntungan dan kedudukan.  Natijahnya, untuk menganyam ambal kesetiaan bukan perkara mudah dan memerlukan pemahaman serta pengertian yang mendalam.  Kesetiaan tidak seharusnya diucapkan, akan tetapi dirasai serta dijiwai sepenuhnya.  Lantas, sejauh dan sedalam manakah kesetiaan kita, dan malah majikan, dalam apa-apa juga ranah kehidupan?  Jawapannya terserah kepada masing-masing.

Lindungi diri, lindungi bangsa, lindungi negara!

See author's posts


Harden suntik semangat pemain

KEHADIRAN Presiden Persatuan Bola Sepak Bahagian Sri Aman (FASA), Datuk Francis Harden Hollis yang hadir menyaksikan perlawanan Liga SSC-FAS petang semalam telah menyuntik semangat serta moral pemain Sri Aman FA.

Dalam perlawanan tersebut Sri Aman FA mudah menundukkan Sarikei FA dengan jaringan 3-0.

Setiausaha Kehormat FASA, Alfred Kendim berkata pasukan bawah 25 tahun Sri Aman FA kini berada di landasan terbaik untuk mencapai keputusan yang positif pada pusingan ‘Grand Finale’ yang bakal diadakan di Bintulu, Disember ini.

Katanya lagi pihaknya begitu berbangga dengan pencapaian sluad bimbingan Sufian Ibrahim serta dibantu Ramos Sari dan Ramles Sari itu yang tidak terkalah sepanjang lima perlawanan telah berlangsung.

“Presiden FASA telah memberi sokongan yang kuat kepada pasukan Sri Aman FA, bukan sahaja dari segi penyaluran peruntukan kepada pasukan, akan tetapi turut turun ke lapangan untuk memberi sokongan moral bagi menyuntik semangat para pemain Sri Aman.

“Datuk Francis Harden amat komited dan benar-benar optimis untuk melihat perkembangan para pemain muda Sri Aman agar terus menonjolkan diri ke peringkat lebih tinggi,” katanya kepada Utusan Sarawak semalam.

Alfred berkata seperti yang disuarakan oleh Harden sebelum ini, beliau mahu skuad Sri Aman menempa kejayaan dengan membawa pulang Piala Liga SSC-FAS 2021 ke ‘Bumi Simanggang’ pada musim ini serta mengakui Sri Aman telah lama dahagakan piala kemenangan untuk diraikan.

“Kita bagi pihak FASA, amat mengharapkan skuad muda bawah 25 tahun pada musim ini akan menjulang nama Sri Aman, dengan membawa pulang kejayaan yang paling dinanti-nantikan penduduk di sini setelah sekian lama.

“Dengan pengurusan terbaik serta pemain yang diamanahkan oleh FASA pada kali ini, saya percaya hasrat untuk merealisasikan impian itu tidak mustahil akan jadi kenyataan pada musim ini,” ujarnya.

See author's posts


220 ketulan ganja dirampas dalam MPV

TAPAH: Polis merampas 220 ketulan mampat dipercayai ganja bernilai  RM535,525 daripada sepasang kekasih dalam sebuah kenderaan pelbagai guna (MPV) di Hentian Rehat dan Rawat Tapah arah selatan, di sini Khamis lepas.

Timbalan Ketua Polis Perak Datuk Goh Boon Keng berkata, berdasarkan maklumat, anggota Jabatan Siasatan Jenayah Narkotik Bukit Aman melakukan serbuan terhadap kenderaan Hyundai Starex  yang dinaiki seorang lelaki berusia 47 tahun dan teman wanitanya berusia 32 tahun pada 10.30 pagi.

“Semua ketulan mampat yang disyaki ganja seberat 214.21 kilogram itu ditemukan di bahagian belakang kenderaan MPV itu.

“Kedua-dua suspek yang tidak bekerja itu dipercayai dalam perjalanan dari arah utara  ke Lembah Klang dan berehat sebentar di hentian berkenaan semasa ditangkap,” katanya pada sidang media di Ibu Pejabat Polis Daerah Tapah, di sini semalam.

Goh berkata, ujian air kencing ke atas kedua-dua suspek mendapati mereka positif dadah jenis Methamphetamine dan mempunyai rekod jenayah lampau berkaitan dadah serta jenayah curi dan rompak.

Menurut Goh, dadah yang dirampas dipercayai diperoleh dari luar negara selain negeri di utara tanah air dan ia boleh dibekalkan untuk 140,000 penagih di sekitar Lembah Klang.

“Hasil risikan mendapati kedua-dua suspek aktif melakukan pengedaran dadah kira-kira dua bulan lepas,” katanya.

Katanya, kedua-dua suspek direman seminggu bermula Khamis lepas dan kes disiasat di bawah Seksyen 39B Akta Dadah Berbahaya 1952. – Bernama

See author's posts


Semangat terus fokus

FAIZAL BUJANG

PENGURUS Pasukan Bola Sepak
SUKMA Sarawak, Abdillah Majid ternyata gembira dengan keputusan dibuat oleh
Jawatankuasa Tertinggi Sukan Malaysia (SUKMA) XX Johor 2020 membenarkan pemain
yang telah didaftar untuk menyertai temasya berkenaan walaupun umur mereka
melebihi had ditetapkan sebelum ini.

Menurut Abdillah, ia memberi
kelegaan kepada pihaknya sekali gus berupaya menghadirkan semangat buat pemain
untuk terus fokus.

“Kita gembira dengan
keputusan itu dan saya percaya pemain juga lega kerana akan dapat meneruskan
fokus terhadap persiapan bagi menghadapi temasya itu kelak,” ujar Abdillah
ketika mengulas perkara itu.

Sebelum ini kata Abdillah,
pihaknya tidak senang duduk memikirkan akan berlaku perubahan format yang
membabitkan status umur pemain berikutan penangguhan SUKMA XX Johor 2020.

Bagaimanapun tambah Naib
Presiden Persatuan Bola Sepak Sarawak (FAS) itu, persoalan tersebut sudahpun
diketahui sepenuhnya.

Apa yang penting sekarang
Abdillah mahu mengajak semua pihak untuk bersama-sama berdoa agar musibah virus
Covid-19 akan pulih sepenuhnya.

Ini kerana barisan anak-anak
buahnya kini terpaksa menjalani latihan secara sendirian di rumah ekoran
Perintah Kawalan Pergerakan (PKP) yang bermula 18 Mac lalu sehingga 12 Mei
depan.

See author's posts


PERJUANGAN belum berakhir

TERENGGANU FC sekadar membawa bekalan tipis apabila mengatasi Sarawak United FC 2-1 dalam aksi suku akhir pertama TM Piala Malaysia di Stadium Sultan Mizan Zainal Abidin, Kuala Terengganu malam kelmarin.

Keputusan itu sedikit sebanyak melegakan Sarawak United yang berjaya membawa pulang satu gol berharga dari tempat lawan sebelum aksi timbal balik pada Khamis ini.

Sarawak United FC yang kali terakhir layak ke separuh akhir pada 2013, yang berkunjung ke Kuala Terengganu dengan reputasi selaku Naib Juara Liga Premier tahun ini di samping masih segar dengan kejayaan menyingkirkan dua pasukan Liga Super , Penang FC dan Sri Pahang FC dalam kempen kali ini.

Dalam perlawanan tersebut, pemain Terengganu FC, Faisal Abdul Halim, terlebih dahulu menceriakan 8,700 penyokong sendiri hasil rembatan deras dari luar kotak penalti yang menewaskan penjaga gawang pelawat, Mohd Sharbinee Allawee pada minit ke-17.

Tersentak dengan asakan tuan rumah, Sarawak United FC mula memberi cabaran dengan formasi serangan yang lebih tersusun menerusi gandingan Sandro Da Silva dan Uche Agba.

Gol penyamaan Sarawak United hadir pada minit -21 apabila pemain tuan rumah, Shahrul Nizam tertampal bola lintang hantaran Tommy Mawat Bada.

Bersambung babak kedua, Terengganu FC kembali mendahului hasil jaringan Mohd Faiz Nasir pada minit ke-51 yang menyambar hantaran ke belakang oleh Jordan Mintah bagi menewaskan Sharbinee buat kali kedua.

Keputusan berkenaan kekal hingga permainan berakhir namun Sarawak United FC masih berpeluang mara ke separuh akhir berbekalkan jaringan gol satu yang dibawa pulang.

Begitupun, skuad kendalian E Elavarasan perlu menang dengan keputusan sekurang-kurangnya 1-0 dalam perlawanan separuh akhir kedua pada Khamis ini di Stadium UiTM Shah Alam.

Oleh ADI SAFARMAN

See author's posts


Popularkan sukan memanah

PENAMPILAN unik peserta Pertandingan Memanah Terbuka Sarawak Saribas Invitation 2022 bertempat di PadangSukan Debak kelmarin.

DEBAK: Mengenakan tengkolok lengkap bersama persalinan hulubalang mahupun laksamana antara penampilan unik peserta Pertandingan Memanah Terbuka Sarawak Saribas Invitation 2022 bertempat di Padang Sukan Debak kelmarin.

Tidak kisah dalam keadaan cuaca panas terik, sebahagian besar peserta lelaki dan  wanita masing-masing bangga memperagakan pakaian tradisi Melayu lama itu.

Malah gaya mereka bertambah menonjol sambil menggalas busur kayu di bahu berserta kantung kulit berisi anak panah menarik perhatian penonton pertandingan berkenaan.

Sesuai dengan pertandingan terbabit dengan membawa mesej memartabatkan warisan Melayu menerusi sukan tradisi itu, rata-rata peserta memperlihatkan betapa mereka amat menghargai peralatan riadah tradisi itu.

Timbalan Menteri Pembangunan Wanita, Kanak-kanak dan Kesejahteraan Komuniti Sarawak, Mohammad Razi Sitam berkata, pertandingan seperti itu dapat membantu meningkatkan kumpulan pemanah tradisional termasuk dalam kalangan generasi muda.

Beliau menjelaskan, Kelab Memanah Saribas perlu memperbanyakkan program, acara dan kejohanan sekali gus menarik lebih ramai masyarakat dan golongan muda menyertai sukan memanah.

“Saya nampak masyarakat semakin meminati sukan memanah dan ini satu petunjuk yang positif.

“Saya berharap sepenuhnya kepada Kelab Memanah Saribas untuk menyusun atur perancangan bagaimana untuk membangunkan potensi sukan memanah di kawasan tengah Sarawak,” katanya.

Razi yang juga Ahli Dewan Undangan Negeri (ADUN) Saribas berkata, ketika ini usaha menjadikan sukan memanah seperti sukan popular yang lain harus dipergiatkan.

Beliau memuji komitmen Kelab Memanah Saribas yang berjaya menganjurkan Pertandingan Memanah Terbuka Sarawak Saribas Invitation 2022 dengan penyertaan 150 pemanah daripada 20 kelab dari seluruh Sarawak.

“Ini menunjukkan Saribas kini semakin dikenali dengan sukan memanah. Saya berharap sukan ini terus berkembang dalam kalangan semua peringkat umur sebagai sukan rekreasi selain mampu menjadi fenomena,” ujarnya.

See author's posts


Cukai jualan wujud persaingan

TIMBALAN Menteri Kewangan II Yamani Hafez Musa

KUALA LUMPUR: Cukai jualan 10 peratus yang dibentang untuk bacaan kali pertama di Dewan Rakyat akan mewujudkan persaingan setara bagi barangan domestik dan import, kata Presiden Institut Percukaian Malaysia (CTIM) Chow Chee Yen.

Beliau berkata barangan import bernilai rendah (LVG) yang dibeli melalui platform e-dagang ketika ini tidak dikenakan cukai jualan dan cukai tersebut kebiasaannya dikenakan ke atas barangan yang dihasilkan di Malaysia, kilang akan mengenakan caj nilai pengedar barangan itu bersama cukai 10 peratus.

“Apabila kita membeli daripada pengedar tempatan dari mana-mana kedai di Malaysia, kita sebenarnya membayar cukai 10 peratus sedangkan untuk produk import, ia tidak dikenakan cukai jualan 10 peratus.

“Tetapi sekarang jika anda membeli barangan dari luar negara, cukai jualan 10 peratus akan dikenakan terhadap barangan tersebut,” katanya kepada pemberita selepas majlis perasmian Persidangan Cukai Kebangsaan 2022 di sini semalam.

Dilaporkan bahawa Timbalan Menteri Kewangan II Yamani Hafez Musa telah membentangkan Rang Undang-undang Cukai Jualan (Pindaan) 2022 dan Rang Undang-undang Cukai Perkhidmatan (Pindaan) 2022 untuk bacaan kali pertama di Dewan Rakyat semalam.

Rang undang-undang itu dijangka diluluskan oleh Dewan Rakyat pada persidangan kali ini yang berlangsung selama 12 hari hingga 4 Ogos.

“Barang import dengan jumlah nilai kurang daripada RM500 kini dikecualikan daripada cukai jualan apabila ia dibawa masuk menggunakan perkhidmatan kurier udara melalui lapangan terbang antarabangsa terpilih,” kata Chow. – Bernama

See author's posts


Suarez teruja beraksi

BINTANG penyerang Barcelona, Luis Suarez, bersedia untuk kembali daripada kecederaan jangka panjang ketika La Liga Sepanyol kembali minggu depan tanpa kehadiran penotnon dalam musim panas Sepanyol setelah ‘lockdown’ Covid-19 selama tiga bulan.

Suarez, 33, direhatkan selama empat bulan pada Januari setelah menjalani pembedahan di lutut kanannya tetapi berupaya kembali pada 13 Jun ketika pendahulu Barcelona melakukan perjalanan ke Mallorca untuk perlawanan pertama mereka sejak awal Mac.

“Saya merasa sangat baik, menyesuaikan diri dengan latihan bersama rakan sepasukan. Kembali setelah kecederaan selalu sukar kerana anda agak takut tetapi saya senang kembali,” kata Suarez dalam laman sesawang kelab.

La Liga dijadualkan disambung semula dengan ‘derby’ Seville pada 11 Jun dan akan selesai pada 19 Julai, namun harapannya adalah pemain akan dikenakan protokol keselamatan selama beberapa bulan dan stadium tidak akan penuh lagi sehingga tahun depan.

“Kami tidak biasa beraksi dalam cuaca begitu panas di pertengahan musim panas. Kami menyesuaikan diri dengan bermain tanpa penonton yang akan menjadi aneh,” katanya.

“Kami akan terus fokus untuk memenangi permainan untuk memenangi gelaran liga, itulah yang kami semua mahukan.”

“Seiring dengan perjalanan waktu, semuanya kembali normal, walaupun kematian begitu banyak orang,” tambahnya.

Juara bertahan, Barca mendahului dua mata ke atas Real Madrid di tangga teratas la Liga dengan baki 11 pusingan perlawanan lagi. – AFP

See author's posts


DEKOMS GEMBIRA DENGAN SARANAN KM

KUCHING: Dewan Ekonomi Melayu (DEKOMS) menyambut baik saranan Ketua Menteri, Datuk Patinggi Abang Johari Tun Openg supaya Pihak Berkuasa Tempatan (PBT) turut fokus dalam memberikan bantuan kepada para peniaga dan penjaja kecil di negeri ini yang terus dalam keadaan dihimpit dan sukar yang diakibatkan oleh langkah-langkah sekatan oleh kerajaan dengan prosedur operasi standard (SOP) yang diperketatkan.

Presiden DEKOMS, Bujang Boji Sitam (gambar) berkata, adalah menjadi harapan para penjaja dan peniaga kecil ini dapat diberikan perhatian sewajarnya oleh PBT ekoran pelbagai masalah yang dihadapi ketika berdepan dengan pandemik Covid-19 ini.

Menurut Bujang masalah utama yang mereka hadapi ketika ini adalah untuk mendapat permit sementara kerana mereka terpaksa berdepan dengan pelbagai karenah birokrasi yang membantutkan usuaha mereka untuk mendapatkan permit.

Kaytanya, ketika ini untuk mendapatkan permit dari PBT, para penjaja dan peniaga kecil ini perlu mempunyai premis perniagaan bagi menjalankan perniagaan mereka, sedangkan kebanyakan mereka tidak mempunyai premis perniagaan kerana menjalankan usaha mereka dari rumah dan dibahu-bahu jalan.

“Trend popular masa kini ialah menjual barangan melalui COD yang boleh dijalankan dari rumah sahaja. Jadi rasanya adalah tidak lojik sekiranya mereka tidak diberikan permit untuk menjalankan usaha mereka secara COD,” jelas beliau.

Demikian juga dengan mereka yang berusaha dibahu-bahu jalan, ternyata apa yang dilihat selama ini, tapak tempat mereka berniaga itu tidak pernah mengganggu lalu lintas kerana kebanyakan pelanggan hanya membeli seperti drive-thru.

DEKOMS merayu supaya pihak Majlis Kerajaan Tempatan dapat mempermudahkan permohonan permit sementara tanpa perlu menggunakan syarat-syarat yang begitu sukar untuk dipenuhi oleh para penjaja dan peniaga kecil ini.

“Tolong permudahkan lah permohonan permit para penjaja dan peniaga kecil ini, kerana kebanyakan mereka ini terdiri daripada golongan B40 yang begitu terkesan dengan penularan pandemik Covid-19 ini,” rayu beliau.

Tahun lalu, ketika berdepan dengan keadaan lockdown 2.0, DEKOMS telah menghantar memorandum kepada Kerajaan Sarawak melalui Majlis Kerajaan Tempatan (MKT) supaya MKT dapat memberi permit sementara kepada para penjaja ini berikut syarat yang dikenakan oleh kerajaan untuk menyalurkan bantuan kepada para penjaja kecil ini mestilah mempunyai lessen atau permit daripada MKT.

“Permintaan kami waktu itu telah diterima dengan baik oleh Kerajaan Negeri di mana selepas itu YAB KM telah mengumumkan supaya MKT memberi permit sementara kepada para penjaja kecil ini supaya mereka juga akan mendapat faedah dari bantuan yang disediakan oleh kerajaan di bawah Program Bantuan Khas Sarawakku Sayang (BKSS),” katanya.

See author's posts


Bank Bergerak Agrobank mulakan operasi di Padawan

PADAWAN: Perkhidmatan Bank Bergerak Agrobank telah memulakan operasinya di kawasan Padawan, semalam.

Pengarah Wilayah Agro Bank Sarawak Abdul Halek Abdullah berkata, inisiatif ini merupakan kerjasama Kerajaan Sarawak bersama Agro Bank di bawah Unit Perancang Ekonomi Sarawak.

“Untuk program pertama kali ini, AgroBank akan memberi tumpuan kepada masyarakat di kawasan luar bandar seperti di kawasan Padawan ini.

“Ia juga akan memberikan akses yang lebih menyeluruh kepada komuniti penduduk di luar bandar untuk mendapatkan perkhidmatan perbankan.

“Kita bermula di kawasan Padawan dalam tempoh satu minggu dahulu dan minggu depan kita akan ke destinasi yang seterusnya dengan  mengambil kira kebolehcapaian liputan internet,” katanya.

Beliau berkata demikian pada media pada pelaksanaan operasi perkhidmatan bank bergerak Agrobank di Perkarangan Pejabat Daerah Kecil Padawan, Jalan Borneo High semalam.

Beliau berkata, antara perkhidmatan yang disediakan oleh Agrobank kepada penduduk kawasan di sekitar Padawan ialah perkhidmatan Mesin Juruwang Automatik (Mesin ATM), kaunter pembukaan akaun dan kad debit.

Untuk pembukaan akaun mereka hanya membayar RM50 bagi  pembukaan akaun, kad debit ATM dan takaful perlindungan.

Jelasnya lagi, berkenaan dengan mikro kredit Sarawak, kerajaan negeri telah menyalurkan sebanyak dua kali peruntukan kepada Agro Bank, yang pertamanya ialah pada tahun 2020 sebanyak RM25 juta dan tahun ini RM20 juta.

“Jadi jumlah keseluruhannya ialah RM45 juta. Sambutan daripada penduduk Sarawak setakat ini adalah sangat menggalakkan di mana banyak usahawan kecil telah bersama-sama dengan Agro Bank,” katanya lagi.

Oleh JEAKQLEYN YACHO

See author's posts


Empat kampung DUN Balingian terima bantuan makanan

HENRY B SIYU

MUKAH: Beberapa buah kampung di kawasan Dewan Undangan
Negeri (DUN) Balingian, dekat sini, mendapat bantuan makanan pada 9 April.

Penerima-penerima adalah penduduk daripada Kampung Sau, Kampung
Sitieng, Kenyana dan Skoyan Mukah.

Ia melibatkan sebanyak 153 bakul makanan dan sebelum
diagihkan,  barang-barang itu dikumpul di
Dewan Serbaguna Kampung Sau, di sini.

Menurut Ketua Kaum Kampung Sau, Mazlan Abdullah, bantuan
berkenaan  amat membantu dalam masa
Perintah Kawalan Perkampungan(PKP) ini.

“ Terima kasih kepada kerajaan Gabungan Parti Sarawak
(GPS) di atas keprihatinan semasa tempoh PKP. Bantuan ini semestinya akan
meringankan sedikit beban keluarga yang terjejas kerana tidak dapat menjalankan
kegiatan ekonomi  mereka sebagaimana
rutin harian disebabkan PKP,” ujarnya.

Adalah difahamkan , pengagihan bakul makanan yang
seterusnya bagi DUN Balingian akan sambung lagi setelah mendapat bekalan
daripada pembekal di Mukah.

Selain  Ketua Kampung
(KK) Mazlan, juga kelihatan semasa pengagihan ialah Pegawai Khas DUN Balingian;
Che Ghazali Arbi, EXCO Pemuda Parti Pesaka Bumiputera Bersatu (PBB) Negeri; Royston
Valentine, Ketua Pemuda PBB, Ranting PBB tempatan; Kenek Neng.

See author's posts


Sarawak Energy berusaha capai tenaga lebih mampan

KUCHING: Sarawak Energy Berhad (SEB) merupakan sebuah syarikat pertama di Malaysia berjaya memperoleh Pinjaman Kelestarian (SLL) bernilai sebanyak RM100 juta dalam bentuk kredit daripada  CIMB Bank Berhad baru-baru ini.

Ketua Pegawai Eksekutif Kumpulan Sarawak Energy Bhd, Datu Sharbini Suhaili, berkongsi aspirasi, inisiatif dan usaha berterusan membekal tenaga boleh diperbaharui terbesar Malaysia dalam berusaha ke arah masa depan tenaga yang lebih mampan.

“Kami percaya bahawa kami dapat memberikan sumbangan yang signifikan, dengan baik dari segi operasi disamping dengan meningkatkan kesedaran melalui janji ini dalam menyokong usaha global dalam mengurangi dan menyesuaikan diri dengan perubahan iklim,” kata beliau.

Ujar beliau lagi, perubahan iklim adalah salah satu risiko besar yang sedang dihadapi dunia ketika semua aktiviti ekonomi memerlukan tenaga dan Sarawak Energy adalah pembangun tenaga dan penyedia utiliti dengan kemampuan untuk membuat perubahan nyata dengan keputusan strategik.

Melalui Koridor Tenaga Diperbaharui Sarawak atau SCORE yang strategik, Sarawak telah mengurangkan kebergantungannya pada bahan bakar fosil dan sumber lain yang tidak boleh diperbaharui dalam campuran penjanaannya sambil meneruskan pertumbuhan ekonomi kepada rakyat.

Sehubungan itu, sebagai agensi pelaksana untuk Kerajaan Sarawak dalam sektor tenaga, Sarawak Energy telah menjadi pembekal tenaga boleh diperbaharui terbesar di Malaysia dengan portfolio tiga loji hidro elektrik yang menghasilkan 3,452MW tenaga boleh diperbaharui dengan loji hidro elektrik keempat dalam perancangan.

Sharbini menambah, dengan campuran penjanaan tenaga hidro yang dapat diperbaharui yang disokong oleh sumber haba asli untuk keselamatan tenaga, usaha dekarbonisasi Sarawak Energy telah menyaksikan intensiti pelepasan karbon dioksida dari grid utama Sarawak menurun sebanyak 76.5 peratus sejak 2009.

“Dengan adanya sokongan dan dana dari Kerajaan Sarawak, Sarawak Energy telah menggunakan alternatif yang boleh diperbaharui seperti teknologi solar dan tenaga hidro mikro untuk mengerakkan elektrik di kawasan luar bandar Sarawak dengan sasaran untuk mencapai elektrik sepenuhnya menjelang tahun 2025,” ujar beliau.

Sementara itu, di bawah naungan agenda kelestarian Kerajaan Sarawak melalui tenaga boleh diperbaharui, Sarawak Energy mempelopori penyelidikan hidrogen hijau untuk membolehkan ekonomi berasaskan hidrogen melalui Loji Pengeluaran Hidrogen dan Stesen Pengisian Bahan Bakar, yang pertama di Asia Tenggara.

“Usaha-usaha ini menjurus ke arah menyokong dan melengkapkan peralihan berterusan Sarawak untuk ekonomi karbon rendah dalam jangka masa panjang malah mengurangkan pelepasan karbon sekaligus mempercepatkan pembangunan ekonomi di negeri ini,” jelas Sharbini.

Katanya, sejajar dengan agenda kelestarian negara, nasional dan global, Sarawak Energy telah mengembangkan strateginya ke peringkat yang tinggi untuk Iklim Tindakan dari segi mengurangi dan menyesuaikan diri dengan keadaan perubahan iklim. Ini akan sekaligus meningkatkan keberkesanan dalam mengukur dan menilai risiko yang berkaitan dengan iklim yang berkaitan dengan Sarawak Energy dan rantaian bekalannya.

“Sarawak Energy juga memastikan pekerja yang seramai 5,200 menyokong inisiatif tersebut melalui kempen ‘Go Green’ pada 2017 di mana tiada penggunaan plastik dan styrofoam digunakan dalam perkhidmatan katering dibenarkan.

Sharbini juga menegaskan bahawa pelaksanaan agenda berterusan Sarawak Energy mempunyai cabaran yang tersendiri, termasuk usaha berterusan untuk mencapai keseimbangan dalam memenuhi keperluan untuk pembangunan lestari, harapan pihak berkepentingan dan penciptaan nilai.

Oleh Jeakqleyn Yacho

See author's posts


39 IPT tawar kursus pengajian PFM – AKPK

KUALA LUMPUR: Agensi Kaunseling dan Pengurusan Kewangan (AKPK) memaklumkan sebanyak 39 institusi pengajian tinggi (IPT) telah menyediakan modul berkredit melalui subjek Pengurusan Kewangan Peribadi (PFM) dan berharap ia dapat diwajibkan di seluruh negara.

Ketua Jabatan Pendidikan Kewangan Isi Rumah AKPK Nirmala M. Supramaniam berkata, pelaksanaan kursus ini wajar bagi membendung masalah kewangan yang dihadapi oleh masyarakat.

“Statistik yang diperoleh AKPK sehingga Disember 2022 menunjukkan 41.8 peratus mereka berusia 30 hingga 40 tahun terbabit dengan masalah kewangan berpunca daripada tiada pengetahuan tentang pengurusan kewangan yang betul.

“Sekiranya ilmu pengurusan kewangan ini telah diberikan sewaktu di pengajian tinggi sedikit sebanyak boleh memberi kesedaran awal seterusnya membantu mereka merancang hutang dengan baik,” katanya ketika ditemui Bernama.

Nirmala berkata pengurusan kewangan atau literasi kewangan ini sebenarnya adalah ilmu kemahiran insaniah dan sebagai pengguna kewangan sudah pasti berdepan dengan pelbagai cabaran kewangan.

“Hal ini termasuk bagaimana belia boleh terdedah kepada kesilapan membuat keputusan kewangan yang boleh membawa mereka kepada punca muflis seperti terjerat dengan penipuan kewangan, pelaburan skim cepat kaya, pinjaman tidak produktif.

“Oleh itu, program-program literasi kewangan harus diperluas bukan sahaja bagi mereka yang mengambil subjek berkaitan, namun harus diwajibkan kepada semua pelajar,” katanya.

Beliau berkata, setakat ini pihaknya menerima maklum balas positif daripada para pelajar dan program kewangan ini turut mendekati golongan belia dalam komuniti dengan pendekatan lebih holistik.

“Antara program yang dijalankan adalah pergaulan, sumbang saran, pembabitan pakar dalam industri. Kesannya mereka mempunyai pengetahuan pengurusan dan ke arah tingkah laku kewangan yang baik,” katanya.

Mengulas lanjut, beliau berkata golongan belia disarankan untuk meminati dan mendalami ilmu pengurusan kewangan bagi memupuk tingkah laku dan tabiat kewangan yang baik.

“Penerapan ilmu kewangan akan memberi kesedaran, pendedahan dan galakan kepada individu mengenai pengurusan kewangan yang lebih baik untuk membolehkan mereka mengurus pendapatan, perbelanjaan dan pinjaman dengan cekap.

“Khususnya sebelum membuat komitmen kewangan bagi mengelakkan masalah kewangan pada masa akan datang. Sesungguhnya mencegah itu lebih baik dari mengubati,” katanya.

Katanya, golongan belia dinasihatkan untuk mengambil peluang mendapatkan khidmat nasihat kewangan ditawarkan oleh AKPK atau institusi sah yang lain.

Menurut beliau, semenjak penubuhan AKPK hingga Disember 2022, sebanyak 1.2 juta individu telah menerima khidmat nasihat daripada pakar di agensi itu.

“Selain itu, dengan tempoh maksimum 10 tahun penyertaan Program Pengurusan Kredit (PPK), kira-kira lebih 400,000 individu telah mendaftar ke program ini dan sekitar RM2.4 bilion telah diselesaikan melalui PPK,” katanya. – Bernama

See author's posts


Doktor Malaysia rangkul anugerah global berprestij untuk penyelidikan kanser

KUALA LUMPUR: Profesor Obstetrik dan Ginekologi Universiti Malaya Dr Woo Yin Ling memenangi Anugerah Rachel Pearline 2023 sebagai pengiktirafan terhadap sumbangan globalnya kepada penyelidikan dan amalan kanser di negara berpendapatan rendah dan sederhana.

Menurut Yayasan Rose dalam kenyataan malam tadi, Dr Woo telah mengkonseptualisasikan dan melaksanakan Program ROSE (Removing Obstacles to Servical ScrEening) iaitu program saringan serviks inovatif yang menggabungkan pensampelan kendiri HPV.

Program tersebut menawarkan pilihan untuk menggunakan ujian swab kendiri kepada wanita sebagai satu pendekatan yang cepat, tidak menyakitkan dan berkesan untuk membolehkan ujian PCR HPV dijalankan.

“Ujian diproses di makmal Yayasan ROSE sendiri yang menyediakan perkhidmatan pemeriksaan serviks berpusat menggunakan ujian HPV dan keputusan dihantar terus ke telefon bimbit wanita melalui SMS atau WhatsApp.

“Wanita yang didapati positif HPV kemudiannya disambungkan ke hospital tertier terdekat untuk mendapatkan rawatan,” menurut kenyataan itu.

Sejak 2019, Program ROSE telah menyaring lebih 23,000 wanita di seluruh Semenanjung Malaysia, Sabah dan Sarawak, dengan kebanyakan mereka terdiri daripada komuniti yang kurang berkemampuan dan kurang disaring.

Dr Woo dalam kenyataan sama berkata ia adalah penghormatan besar untuk Malaysia dan pengiktirafan tersebut adalah bukti bahawa rakyat Malaysia boleh menjayakan banyak perkara jika mereka bekerjasama.

“Program ROSE adalah kemuncak usaha kerjasama yang besar daripada ramai rakyat Malaysia yang percaya kepada visi Malaysia untuk bebas daripada kanser serviks,” katanya.

Program ROSE dilancarkan pada Januari 2019 oleh Timbalan Perdana Menteri dan Menteri Pembangunan Wanita, Keluarga dan Masyarakat Datuk Seri Dr Wan Azizah Wan Ismail.

Program tersebut adalah inisiatif Yayasan ROSE yang bermatlamat menjadikan Malaysia antara negara pertama di rantau ini yang bebas daripada kanser serviks, iaitu kanser kedua paling banyak dihidapi wanita di bawah umur 44 tahun, di negara ini. – Bernama

See author's posts


EIB, EU tinjau peluang pembangunan iklim di Sarawak

KUCHING: Bank Pelaburan Eropah (EIB) dan Delegasi Kesatuan Eropah (EU) memohon kerjasama perkukuhkan sokongan untuk tindakan yang jelas terhadap pembangunan iklim di Sarawak.

Menurut kenyataan media Kementerian Tenaga dan Kelestarian Alam Sekitar, kunjungan hormat kepada Timbalan Menteri Tenaga dan Kelestarian Alam Sekitar Dr Hazland Abang Hipni hari ini, bertujuan mencari kemungkinan perkongsian dengan Sarawak untuk bersama membangunkan tenaga mampan serantau serta Inisiatif penyelesaian berasaskan Alam.

EU melihat Malaysia sebagai teras dalam strategi Indo-Chinanya dan berharap untuk bekerjasama dengan Sarawak dalam memajukan wawasannya, selaras dengan pelancaran Strategi Pembangunan 2030 Pasca Covid-19 (PCDS 2030) di samping gas, hidrogen dan tenaga hijau Sarawak.

Delegasi kunjungan hormat itu terdiri daripada Menteri Kaunselor Delegasi EU kepada Thailand Daniel Hachez, Kaunselor Pertama bagi Delegasi EU ke Malaysia Francesco Floris, Pegawai Program (Kerjasama) Delegasi EU ke Thailand, Francesca Gilli dan Saroj Srisai, Ketua Perwakilan Serantau EIB untuk Asia Tenggara dan Pasifik Sunita Lukkhoo, Ketua Unit Bioekonomi (CBE) MIDA Timothy Ong dan Timbalan Pengarah Bahagian Kimia & Bahan Termaju MIDA Hazwanie Hassan.

See author's posts


Cadangan bina semula diaju kepada kerajaan

SIBU: Cadangan pembinaan semula asrama Sekolah Menengah Citizen Middle School di Jalan Kong Yit Khim yang musnah dalam kebakaran, akan dikemukakan kepada Kerajaan Negeri.

Menteri Muda Pendidikan, Sains dan Penyelidikan Teknologi Dr Annuar Rapa’ee berkata, turut dicadangkan adalah untuk memohon bantuan khusus dari Kerajaan Negeri kepada sekolah tersebut.

“Saya telah memberitahu mereka bahawa saya akan mengemukakan cadangan ini kepada Menteri Kerajaan Tempatan dan Perumahan Dato Sri Dr Sim Kui Hian, yang juga menteri yang menjaga pendidikan Cina di Sarawak dan juga cadangan kepada Kerajaan Negeri mengenai cara terbaik untuk memulihkan asrama secepat mungkin,” katanya.

Beliau berkata demikian kepada pemberita selepas mengadakan perjumpaan dengan Timbalan Pengerusi Majlis Daerah Luar Bandar Sibu (MDLBS) Wong Ching Yong dan lembaga pengarah sekolah yang diketuai oleh pengerusinya Kapitan Fung Teck Shen di pusat khidmatnya, kelmarin.

Jelasnya, pihak lembaga sekolah telah menzahirkan harapan mereka untuk membina semula asrama berkenaan yang menampung 30 penghuni berbanding 17 orang sebelumnya.

Sementara itu, asrama berkenaan musnah dalam kebakaran sekitar 8 pagi pada 20 Oktober lalu.

Pengetua Sekolah Menengah Citizen Middle School, Ling Shean Leong turut hadir dalam pertemuan itu.

Oleh Nurzilla Mohamad

See author's posts


GPS tunai janji tingkat kehidupan rakyat

SIMANGGANG: Penyaluran peruntukan bagi tujuan pembinaan kemudahan riadah atau aktiviti sosial secara tidak langsung membuktikan Kerajaan Gabungan Parti Sarawak (GPS) menunaikan janji untuk membangunkan hidup rakyat secara menyeluruh dalam negeri ini.

Menteri Muda Kesejahteraan Komuniti, Datuk Francis Harden Hollis berkata usaha itu bukan sahaja dapat memastikan penglibatan rakyat dalam aktiviti sosial malah dapat memperkukuh hubungan perpaduan sesama mereka.

“Selaku parti yang memerintah negeri ini, kita bukan sahaja mahu rakyat memperoleh manfaat daripada hasil projek pembangunan ekonomi dan infrastruktur malah mahu mereka turut menikmati faedah daripada projek mempertingkat tahap sosial hidup.

“Justeru saya berharap agar projek penyediaan kemudahan riadah dan kegiatan sosial yang disalur oleh Kerajaan GPS sebelum ini dapat membantu memperkukuh semangat kerjasama dalam komuniti demi kemakmuran hidup bersama kelak,” kata beliau.

Harden berpesan demikian ketika mengadakan tinjauan terhadap pelaksanaan tiga projek di bawah Program Transformasi Luar Bandar (RTP) Dewan Undangan Negeri (DUN) Simanggang di sini baru-baru ini.

Selain itu Ahli Dewan Undangan Negeri (ADUN) Simanggang berkenaan juga turut memohon kepada rakyat agar sentiasa membuka ‘mata dan telinga’ terhadap usaha pembangunan yang telah dan sedang dilaksana oleh GPS untuk mereka sehingga sekarang.

“Saya memohon kepada Ketua Masyarakat dan Ketua Kaum (KMKK) di sini agar bertindak menerangkan kepada rakyat mengenai sumbangan GPS yang membangunkan hidup mereka selama ini.

“Lagi pun tindakan KMKK mengenai usaha berkenaan adalah amat penting memandangkan mereka merupakan ‘jambatan’ penting yang menghubungkan Kerajaan GPS dan rakyat selama ini,” kata beliau.

Terdahulu Harden dan rombongan telah memantau hasil tiga projek RTP dalam kawasan DUN beliau yang sudah dan sedang dilaksana iaitu naik taraf Dewan Masyarakat Taman Harmoni, bina baharu gelanggang futsal di Temudok Atas dan pemasangan pagar untuk Gereja Methodist, Jalan Paya.

Beliau juga turut meninjau keadaan Surau Darul Hasanah dalam Taman Harmoni dan kemudahan Gelanggang Bola Keranjang di Rancangan Perumahan Rakyat (RPR) Fasa 2 di bandar ini.

Oleh VALENTINE NGUMBANG

See author's posts


Nama, nombor telefon permudah penjejakan kontak Covid-19

KUCHING: Timbalan Ketua Menteri, Datuk Amar Douglas Uggah menegaskan tujuan pendaftaran nama dan nombor telefon apabila memasuki sesuatu premis adalah penting untuk memudahkan penjejakan kontak apabila berlaku kes positif Covid-19 di tempat berkenaan.

Pengerusi Jawatankuasa Pengurusan Bencana Negeri Sarawak (JPBNS) itu berkata, tujuan tersebut adalah untuk mengetahui sapa yang sudah pergi ke sesuatu tempat yang terjejas.

“Sebab itu, orang ramai dipohon menulis nama dan nombor telefon yang betul kerana jika memberikan maklumat tidak benar, sudah tentu akan berlaku kesulitan apabila berlakunya penjejakan kontak.

“Sebab itu kita menegaskan nama dan rekod adalah amat penting di dalam penjejakan kontak kerana ia salah satu strategi paling penting memerangi Covid-19 untuk mengesan orang yang dekat dengan mangsa,” katanya pada sidang media perkembangan Covid-19 di Dewan Undangan Negeri (DUN) Lama, di sini, semalam.

Jelasnya, strategi adalah mengesan kontak secepat mungkin supaya yang dijangkiti itu dapat dikesan awal, dibawa ke hospital serta dikeluarkan dari masyarakat supaya dia tidak menjangkiti orang lain.

“Sebab itu anda lihat dalam kes-kes kita, ada yang mempunyai banyak kluster, dan ada juga sebaliknya.

“Selain itu, kita nasihatkan orang ramai untuk membawa pen sendiri dan menggunakannya apabila mengisi buku rekod kerana ia juga mengurangkan risiko jangkitan kerana tidak berkongsi dengan orang lain.

“Bagi mereka yang menggunakan pelbagai aplikasi, ia adalah lebih mudah kerana anda hanya perlu mengimba dan semua rekod sudah ada, ia amat mudah,” ujarnya.

Sementara itu, Ketua Jabatan Siasatan Jenayah Sarawak, SAC Denis Leong Soon Kuai apabila diminta mengulas mengenai dua individu di Miri yang dikenakan kompaun kerana tidak mengisi maklumat dengan betul.

“Apabila anda mengisi nama dan nombor telefon, ia adalah untuk tujuan penjejakan kontak dan anda dapat dikesan dan dihubungi.

“Tetapi bagi kes ini saya tidak mahu memberikan komen banyak, tetapi apabila mereka ini dihubungi, mereka tidak memberikan sebarang respon kerana mereka menggunakan nama yang tidak benar yang mereka sendiri tidak tahu.

“Itu adalah sebab mereka dikenakan kompaun kerana tujuan utama adalah mengisi nama dan nombor telefon yang benar untuk tujuan penjejakan kontak dan memberi nama sebenar adalah lebih baik,” tegasnya.

Oleh Zarina Abdullah

See author's posts


10 peserta sertai memanah atas talian

SEPULUH peserta daripada bandar ini menyertai pertandingan memanah peringkat kebangsaan yang diadakan secara atas talian semalam.

Mereka ialah terdiri daripada  enam ahli Kelab Memamah Tradisional Mukah (KMTM) dan empat  dari Golden Archers Team (GATE).

Menurut Ketua Pasukan kawasan Mukah ini, Norhisyam Sudin, kejohanan  ini adalah anjuran kelab memanah daripada  Wilayah Persekutuan Labuan (Gabungan Pemanah Labuan).

Tambah beliau, pertandingan bermula 8.00 pagi hingga 8.00 malam dan secara atas talian dikendalikan oleh ketua pasukan di setiap kawasan masing-masing.

“Nama kejohanan ialah Cabaran Panggilan Pulau 2020 (PPC 2020) ini telah disertai oleh sejumlah 840 peserta seluruh negara. Dan ia diadakan secara atas talian… dibuat secara langsung melalui FB oleh saya selaku ketua pasukan di Mukah ini,” ujarnya.

Antara objektif pertandingan ini, katanya lagi,  adalah untuk menghidupkan semula sukan terbabit setelah sekian lama berehat akibat pandemik Covid-19 yang melanda negara yang menjuruskan kepada  Perintah Kawalan Pergerakan(PKP).

Menyatakan terima kasih beliau terhadap sokongan Utusan Sarawak kepada sukan tersebut, beliau berharap dokongan seperti itu akan diteruskan sampai bila-bila.

“Harapan kita kalau ada pertandingan yang lain nanti saya akan maklumkan. Terima kasih atas sokongan terhadap sukan memanah Mukah.

“Walaupun sukan memanah di Mukah masih baharu, tapi kami selaku kelab KMTM Mukah akan cuba sedaya upaya untuk menarik seberapa ramai yang boleh untuk menyertai aktiviti sukan memanah di Mukah ini,” kata Norhisyam dengan penuh harapan.

Sementara itu beberapa penggiat sukan di sini juga melahirkan rasa lega apabila pihak kerajaan telah membenarkan pusat sukan untuk beroperasi semula mulai 15 Julai ini, namun dengan pendekatan yang berhati-hati.

Oleh Henry B Siyu

See author's posts


Kluster baharu merebak di 5 wilayah China

BEIJING: Satu kluster baharu dikesan di bandar pelabuhan di timur laut China telah mula merebak ke wilayah lain dan sekatan baharu juga dikenakan serta-merta, kata penguasa tempatan pada Isnin, yang mana Beijing berusaha mengelak gelombang kedua Covid-19.

China sebelum ini dilaporkan telah mencetuskan virus Covid-19 yang tidak dapat dikawal sejak pertama kali virus tersebut dikesan di negara tersebut pada tahun lepas.

Namun, sejak beberapa bulan kebelakangan ini, jumlah jangkitannya dilihat semakin mengurang dengan China hanya melaporkan 68 kes jangkitan terbaharu semalam – paling tertinggi kes ialah pada April lalu.

Daripada jumlah itu, 57 dilaporkan dikesan di timur laut wilayah Xinjiang, yang mana wabak tersebut telah menyaksikan berjuta-juta penduduk diuji dan penutupan ketat di ibu kota wilayah Urumqi.

Enam lagi kes juga dilaporkan di bandar pelabuhan perindustrian Dalian, wilayah Liaoning, di mana wabak tersebut pertama kali dikesan di sebuah kilang pemprosesan makanan laut minggu lalu. Ini menjadikan jumlah jangkitan baharu di Dalian menjadi 44.

Pihak berkuasa kesihatan mengatakan, kluster Dalian kini telah tersebar ke sembilan kota di lima wilayah di seluruh negara, termasuk sejauh wilayah pantai tenggara Fujian.

Fujian mengatakan ibu kota wilayah Fuzhou akan memasuki ‘mod perang’ setelah mendapati pesakit tanpa gejala yang telah melakukan perjalanan dari Dalian, sejauh 1.500 kilometer (900 batu).

Langkah baharu itu ialah dengan meningkatkan pengawasan pelancong yang memasuki bandar yang berhijrah dari tempat kawasan panas virus di seluruh negara.

Kes baharu di Beijing yang dilaporkan semalam juga dikaitkan dengan pesakit tanpa gejala yang pernah berhijrah dari Dalian – kes tempatan baharu yang pertama sejak kluster di ibu kota tersebut dikawal rapi sejak awal Julai.

Dua belas kes tanpa gejala baharu juga dicatat di Dalian pada Selasa. China mengira kes tanpa gejala secara berasingan.

Pegawai kesihatan tempatan di Dalian mengatakan pada Ahad bahawa mereka akan melakukan ujian massal ke atas enam juta penduduk dalam masa empat hari, dan pada Isnin telah mengumumkan bahawa sampel telah diambil dari 1,68 juta orang.

Pihak berkuasa Dalian juga melarang sebarang aktiviti perayaan berkumpulan dan memerintahkan pelanggan untuk menunjukkan ‘kod kesihatan’ ketika memasuki restoran.

Di seluruh negara, 391 orang masih dirawat di hospital akibat jangkitan Covid-19. Terdapat 83,959 kes jangkitan di benua China secara keseluruhan. – AFP

See author's posts


Isu dadah begunaka komitmen ari semua orang

PENGINGAT…ACP Mustapha Kamal Gani Abdullah (dua kiba) enggau ACP Jasmirol Jamaluddin begambar nyadika pengingat begulai enggau Dato Sri Fatimah Abdullah maya ngatur penemuai bansa ngagai opis iya ba Bangunan Baitul Makmur kena Hari Satu ke udah.

KUCHING: Bisi 14,574 pengawa nangkap bekaul enggau pengawa ngena dadah sereta substance chara salah penyampau RM33 juta mujur dirampas berengkah ari taun 2020.

Menteri Pemansang Indu, Nembiak Mit enggau Pengelantang Komuniti, Dato Sri Fatimah Abdullah madahka, nangkap enggau ngerampas reta orang ke nyual dadah nitihka Akta Langkah-Langkah Pencegahan Khas (LLPK) dipeda betambah ba timpuh nya mega.

“Berengkah ari Jun 2020, reta penyampau RM10,244,472.8 udah dirampas sereta 59 pengawa nangkap nitihka LLPK mega bisi direkod,” ku iya maya aum media beserimbai enggau penemuai basa Tuai Opis Nasat Jenayah enggau Narkotik (JSJN) Kontinjen Sarawak,  ACP Jasmirol Jamaluddin ba Bangunan Baitul Makmur kena Hari Satu ke udah.

Fatimah meri besai terima kasih sereta apresiasyen ngagai ACP Jasmirol Jamaluddin ketegal pengawa ke beguna amat digaga iya maya nyadi Chairman Neritka Kuasai Aktiviti Ngena Dadah enggau Substance chara salah ke diatur One Stop Committee (OSC) dikena Mutarka Isu Dadah enggau Substance (MIDS) Tikas Wilayah Sarawak ngena kapasiti iya nyadi Tuai JSJN Sarawak berengkah ari 9 Jun 2020.

“Maya ACP Jasmirol nyadi tuai opis nya, OSC MIDS Sarawak bekerejsama enggau Opis Nasat Jenayah Narkotik ba tikas IPK sereta Indu Opis Polis Pelilih Kuching ngatur mayuh bengkah Operasyen enggau Intervensyen Begempung Isu Dadah (OBID) ngena chara neritka kuasa enggau iya ke bukai,” ku Fatimah.

Ku iya, empas ari pengawa ngerampas dadah ke diatur ACP Jasmirol enggau tim iya udah ngurangka tauka nyelamatka 387,011 iku orang makai dadah tauka 3,096,093 kali pemayuh genap bulan ngena dadah bansa syabu, ketamine, ganja, tepung ectasy, eramin enggau iya ke bukai.

“Pengawa mutarka isu dadah enggau substance begunaka kerejasama ke manah sereta komitmen ari semua orang.

“Kami meri besai terimah kasih ngagai ACP Jasmirol enggau tim iya ari JSJN Sarawak laban udah ngatur pengawa ke baka nya dikena nentuk isu nya ulih diputarka lebih holistik sereta sistematik begulai enggau MPS nyengkaum staf  OSC MIDS pengelama iya gawa ba Sarawak.

“Ngarapka pengawa enggau kerejsama ke baka tu ulih diteruska begulai enggau Tuai Opis JSJN Sarawak ke baru, ACP Mustapha Kamal Gani Abdullah, nyengkaum lebih mayuh agi pemujur ba pengawa nagang aktiviti ngena dadah enggau substance chara salah ba Sarawak,” ku iya.

Fatimah mega meri tabi puji ngagai ACP Mustapha Kamal Gani Abdullah ke udah dipadu nyadi Tuai Opis Nasat Jenayah Narkotik (JSJN) Sarawak.

“Baka sirih pulai ngagai kelang, ACP Mustapha Kamal Gani sekali agi pulaika ke Sarawak bejalaika pengawa ba Tanah Kenyalang.

“ACP Mustapha mayuh amat peneleba sereta komited baka ke kala dipeda aku maya iya gawa nyadi Tuai Opis Nasat Jenayah Komersial Sarawak sebedau tu. Aku pechaya penau iya mutarka isu dadah enggau substance ukai pekara ke baru ngagai iya pengudah gawa ba IPK Pulau Pinang nyadi Tuai JSJN,” ku Fatimah.

See author's posts


Nguji ngiga tawing ngena sugi

KELIMPAH ari mayuh main benyawa bukai, sebengkah agi main asal kitai Iban ke jarang didinga sereta nadai tentu dikemeranka agi nya besugi.

Maya dulu menya, siku kitai Iban ke tebilang landik besugi ba radio nya Meramat. Tang diatu nadai kala ninga sida churung radio mantai sugi Meramat tauka sugi lemambang bukai.

MAYUH TUJU SUGI

Tuju orang besugi menya endang sigi mayuh. Bisi meh nya besugi kena minta pengerai orang ke sakit, bisi mega besugi kena beniatka anak, ka reta pengaya. Bisi mega besugi kena ngenataika pengerindu ari indu ngagai lelaki tauka lelaki ngagai indu. Bisi mega besugi serabana.

Dulu ari tu aku bisi udah mantai ngagai bala pemacha pasal atur enggau pengawa kitai Iban kelia nyentuk ngagai diatu ke ngayap, lalu ditangkan enggau nanya indu sereta udah nya ditembuka enggau atur melah pinang tauka nikah ba rumah panjai.

Mayuh mega pengawa dikena orang nanya indu nya. Bisi nya ngena jalai begeliga, sereta enggau jaku ansah ke manah betimbal didinga, sepenutuk leka enggau genteran ngayanka pengelandik enggau penyiru kitai Iban dulu menya nengkebang leka jaku ke manah didinga.

Ngena awak tu uji kitai ninga pemenah genteran sugi kena orang menya nanya indu ke bini  baka ke entudi tu lagi. Tu ngeluluka Apai seduai Indai Rimbu ke nanya Sedinang ke bini Bujang Sugi. Munyi iya baka tu:

Udah nya lalu duduk ga meh Apai Rimbu

nyandih di limba tiang medang. Indai Rimbu

pan lalu tama ke bilik, ti baka tasik linggang gumbang.

“Oh, lalu meh ibu,” pia ku jaku Dara Bajik ke Perintik

Baruh Rekung, Endu Sebatu Indai Kampung,

Nyerumba Rarung Ubas Mansang.

Tak endang enda tekerembai tikai besai baka bala Raja Dagang.

Chukup macham jelapa, endang udah disediaka Indai Mendung Nyerumba Rarung Ubas Mansang. Indai Rimbu pan lalu duduk dia. Orang pan lalu ngeja jantau pulut jentawang.

UDAH NYA ORANG MAKAI

Udah nya orang pan lalu makai ga bedamai nimang lantang. Isau unding pan nyau ga beranaing dalam sarangan. Tisi langit pan nyau bebali besiring kuning. Matahari lesi terunjam padam, hari pan nyau petang nyadi malam.

Agi sekeda bisi begerangi bebuti betundi enggau pangan diri ke jarang betentang, bisi mega nguji pengelandik mantai topik jaku kenang, bisi mega mantai sanggai timang pengabang, kena sida dara lanji betabi jari enggau bala lelaki kaban menimang, kena sida nembiak bekelala ari puting setak ke puting setak rumah panjang.  Kena bala sida dara Inja deka bekelala enggau bala lelaki ke negi berani angkat bujang ngichaka randa sida tau betemu dudi ila awakka enda ibuh agi ditanya peneka jadi melaki bini sulu ati idup sekunsi sampai mati lesi midang.

Tutung lalu madahka orang sekayu rumah randu ke merundu randau tengang. Nyau datai ga meh orang sekayu rumah panjai ke sehari tajai burung ngelayang. Nyau udah betugung orang mayuh, baka lempaung ngambungka batang. Nyau duduk berintai meh orang mayuh, baka tangkai marau pengerang.

Nyau duduk bedijir meh orang baka tingkil asam semadang. Orang mayuh pan nyau bepakaika ganjai nyamai, ulih ngerekai di mua tibang.

Nyau bejeputka piun tusut pemulu bengkang kambut entilan di dan lintang  tapang undang.  Nyau bempaka saba semakau lama, ulih nampuka Kalaka tumpuk lintang. Nyau bekebu ka minggu semakau baru ke bebau lengu-lengu direndang.

Nyau becharikka sirih siduk ulih nyuluk di puchuk ragai menuang. Nyau bekachitka pinang kunchit baru alit nelanga langkang.  Lalu bempaka pinang muda asai untak paya undang Samariang.

Udah nya baru Endu Sabalu Indai Kampung bejaku: “Au Ibu. Tu dah pengelama kami tu diau di Gelung Batu Besundang, nyiur nyau bebuah nudukka kerang, nadai ga kita kala datai, kala nemuai. Nama pejalai, nama penemuai seduai Aya deh Ibu?”

“Au Endu. Bisi pejalai, bisi penemuai meh kami duai Aya nuan tu,” pia ku saut Indai Rimbu.

“Deka ngambu puna, ngambu dua tu Endu. Di puchuk tapang ara ninga tak lenga-lenga mesanka baru sempun lukai. Deka manjuk imbuk, kami dua tu Endu, di puchuk tapang mikai. Deka natuk puchuk, kami dua tu Endu, tapang bekumbai . Deka nekang tapang kami dua tu Endu, tepan idang madu terebai. Deka nikung adung kami duai tu Endu, di ulu langgai sungai, deka mantil kaki emperagam lawai.”

NAKA PEMANAH PEJALAI

Endu Sabalu Indai Kampung pan lalu nyaut. Ku iya: “Au, Ibu. Naka pemanah meh pejalai seduai nya. Iya sapa ke dituju nuan Ibu, nunda ulu langgai sungai? Iya sapa ke diselinting nuan deh Ibu, nundang genting sebarang panjai? Sapa ke ditepat nuan deh Ibu, nunda bukit sebarang besai?”

Indai Rimbu pan lalu nyaut Endu Sabalu Indai Kampung. Ku iya: “Kami duai Aya nuan tu anak menyadi, nanya Endu ke di Liu Nyatu Tapang, nanya Kumbau di Balau Belai Langkang, nanya Endu Dara Jawai Ke Mesanggai Dayang Kumang, nanya Sadinang Lantang anak umbung, enggi kita di baruh kurung perabung pinang.”

Endu Sabalu Indai Kampung pan lalu nyaut jaku Ibu Indai Rimbu. Ku iya: “Sapa meh lantang ke ditanya ka nuan nya deh Ibu?”

“Nanya ka Datu Siku Pemadu Nama Mansang, enggau orang ka leku tikal kajang, nanya ka Labung Panggai ka sakai jaku nyerang. Nanya ka Bujang Sugi ke Berani Malas Perang,” pia ku saut Indai Rimbu.

“Iya ga baru pulai nyidi lubang ai ke perebeni jampat mansang. Baru pulai nelian lubang ujan teman geran laja puang. Iya ga baru pulai nyegi matahari, baka bunga besi ditenchang. Iya ga baru nyelikap pintu kilat, baka kempat kanggan dagang.”

“Au Ibu,” pia ku saut Endu Sabalu Indai Kampung. “Enda meh aku nemu nyaut jaku nuah deh, tak barang ku sida Tutung Lemandau Gendang.”

Udah nya lalu nyaut ga Tutung Lemandau Gendang. Ku iya: “Ti munyi nya deh Ibu, nama kebuah aku enda nerima. Ga endang udah dikerindu, endang utai dikedeka, endang utai dipinta, endang utai digiga. Tang meh Ibu, pinta tampung Serit Lung, nunda Semeriung Kepung Pungkang.”

Lalu nyaut deh Apai Rimbu. Ku iya: “Ti baka chapak endang mindah sarang, endang diatur aku nguai ke orang.”

Udah nya nyaut baru ga Tutung Bujang Lemandau Gendang. Ku iya: “Enti munyi nya, nama kebuah aku enda nerima deh Aya.”

Lalu bejaku baru Apai Rimbu. Ku iya: “Ti nya udah diterima deh anak menyadi, uji padahka meh tegian, mendasan kita.”

“Au meh Aya,” pia ku jaku Tutung.” Tang aku Aya minta punggung kesa, besai enda jejena mesai tekaran. Aku minta taring tengiling Aya, tau kai aning simpai lengan. Aku minta atau tungau, Aya, ngiga iya ke ngeluar daun chapan. Aku minta untak kerengit, Aya, ngiga iya ke bulih sapinggan bulan. Aku minta tanduk nyamuk, Aya, tau kai tajuk tanju luan.”

“Nya endang diterima aku, akan, endang berian anak raja berani,” pia ku saut Apai Rimbu.

MANTAIKA MAIN ASAL

Udah tembu jaku nya, orang lalu melah pinang. Dinga tak perabensak ga anak wuok empeliau arang. Hari pan tawas teringkas siang. Udah nya orang lalu ngeja jantau pulut jentawang. Udah nya lalu makai meh ga orang bedamai nimang lantang.

Amat agi belala ninga leka sugi tu. Nya alai enti dipasang orang dalam radio menya, endang amat enda berasai  hari nyau udah jauh malam. Taja pia sugi senentang nanya indu tembu naka tu. Dudi ila kitai tau ninga baru ba genteran bukai.

Ulih Telesa Emperan

See author's posts


Sembilan didakwa langgar PKP

VALENTINE NGUMBANG

SIMANGGANG: Seorang pemuda telah dijatuhkan hukuman penjara selama enam bulan selepas mengaku bersalah di Mahkamah Majistret Sri Aman semalam terhadap dua pertuduhan membabitkan seorang penjawat awam di sini.

Bagi pertuduhan pertama, tertuduh iaitu Tatcher Bong, 28, telah didakwa mengikut Seksyen 186 Kanun Keseksaaan (KK) kerana bertindak menghalang seorang penjawat awam melakukan tugas di sekatan jalan raya Op Covid-19 di Simpang Bungkang sekitar jam 6.45 petang pada 12 April lepas.

Bagi pertuduhan kedua pula, dia didakwa mengikut Seksyen 506 Kanun Keseksaan kerana bertindak menakutkan secara jenayah terhadap penjawat awam tersebut juga di lokasi dan waktu yang sama.

Tatcher membuat pengakuan berkenaan selepas semua pertuduhan termasuk fakta kesnya dibacakan oleh jurubahasa di hadapan Hakim Maris Agan di Mahkhamat Majistret Sri Aman.

Tertuduh telah dijatuhkan hukuman penjara selama tiga bulan dari tarikh jatuh hukuman iaitu 16 April bagi setiap pertuduhan itu dan hakim memerintahkan kesemua hukuman itu berjalan serentak.

Mahkamah juga bertindak mendenda sebanyak RM500 terhadap rakan tertuduh iaitu Alan Crossfield Wong, 21, mengikut Seksyen Peraturan 25 (1) (N) Peraturan-Peraturan Pendaftaran Negara 1990 kerana gagal mengemukakan dokumen pengenalan diri terhadap polis di lokasi sekatan jalan raya tersebut.

Sementara itu tujuh lagi individu telah didenda sebanyak RM700 oleh Mahkamah Majistret Sri Aman semalam setelah mengaku bersalah ingkar arahan penguatkuasaan Perintah Kawalan Pergerakan (PKP).

Kesemua tertuduh membuat pengakuan berkenaan selepas pertuduhan dibacakan oleh jurubahasa di hadapan Hakim Maris Agan.

Kesemua tertuduh didakwa mengikut Peraturan 3 (1) Pencegahan Dan Pengawalan Penyakit Berjangkit (Langkah-Langkah) Di Dalam Kawasan Tempatan Jangkitan) 2020 melalui satu operasi serbuan ke rumah tidak bernombor di Kampung Hilir Betong.

Para tertuduh yang terdiri daripada lima lelaki dan dua wanita itu tidak diwakili peguam pada perbicaraan itu dan didakwa melakukan kesalahan berkenaan sekitar jam 10.05 malam pada 9 April lepas.

Maris memerintahkan kesemua tertuduh dipenjara selama dua minggu sekiranya masing-masing gagal membayar denda sebanyak RM700.

See author's posts


Singapura rekodkan kematian ke-22

SINGAPURA: Singapura yang mengumumkan 1,094 kes dibenarkan keluar hospital semalam, melaporkan satu lagi kematian melibatkan seorang warga emas, menjadikan jumlah kematian kepada 22.Dalam kenyataan yang dikeluarkan lewat semalam, Kementerian Kesihatan (MOH) republik itu memaklumkan kes kematian terkini melibatkan seorang lelaki Singapura berusia 67 tahun yang meninggal dunia pada Jumaat lepas di Hospital Besar Sengkang.Warga emas itu yang merupakan kes 1,516 disahkan dijangkiti Covid-19 pada 7 April lepas dan mempunyai sejarah penyakit jantung iskemik, hipertensi dan hiperlipidemia.Singapura melaporkan dua kematian pertama akibat Covid-19 pada 21 Mac.Semalam, republik itu mengesahkan 465 kes jangkitan Covid-19 menjadikan jumlah keseluruhan sebanyak 27,356.Kementerian Kesihatan memaklumkan bilangan kes yang lebih rendah semalam adalah disebabkan hanya sedikit ujian diproses kerana satu makmal ujian sedang mengkaji prosesnya berikutan masalah penentukuran alat untuk kit ujian dan memerlukan masa untuk meningkatkan kemampuan pengujiannya.Daripada 465 kes itu, tiada kes import dilaporkan, lima kes adalah dalam kalangan komunti, tiga kes melibatkan pemegang permit kerja yang tinggal di luar asrama dan 457 pekerja asing di asrama.Pada masa ini, terdapat 1,111 kes yang disahkan masih berada di hospital dan kebanyakannya stabil atau bertambah baik manakala 16 kes berada dalam keadaan kritikal di unit rawatan rapi, menurut kenyataan itu.Sebanyak 17,881 kes dengan gejala ringan atau secara klinikal sihat tetapi positif ujian Covid-19 diasingkan dan dirawat di kemudahan komuniti.Republik itu juga mengenal pasti tiga lagi kluster baharu semalam, manakala kluster terbesar, S11 Dormitory @ Punggol merekodkan 2,569 kes yang disahkan setakat ini.- Bernama

See author's posts


Berstatus OKU bukan halangan realisasikan impian

KOTA SAMARAHAN: Kecacatan fizikal bukan penghalang bagi seorang graduan untuk melakar kecemerlangan hingga ke menara gading.Mohamad Adhwa Tamam, 23, mengalami kecacatan kedua-dua kakinya apabila mengalami kemalangan jalan raya pada 2014 yang lalu.Katanya, tidak pernah merasakan kekurangan pada dirinya itu sebagai penghalang untuk dia berusaha bagi mengejar impian dan cita-citanya.Mohamad Adhwa yang juga pelajar dari jurusan kewangan berkata, tanpa keberkatan dan dorongan ahli keluarganya, dia tidak mampu sampai ke tahap ini.“Malah, motivasi untuk saya sampai ke tahap ini juga adalah atas dasar usaha daripada diri kita sendiri di samping motivasi daripada ahli keluarga.“Walaupun kita rasa kita tidak mampu, kita perlu juga melakukannya sampai kita mampu. Sebab kita kita tidak tahu setakat mana kemampuan kita.“Namun, kalau penat berehatlah tetapi bukan berarti kita mengalah.“Berusaha selagi mampu dan terokai bidang yang kita minat,” katanya apabila ditemui pemberita Utusan Sarawak semasa Istiadat Konvokesyen Universiti Teknologi MARA (UiTM) Cawangan Sarawak kali ke-96 di sini, hari ini.Sehubungan dengan itu, beliau juga memasang impian untuk menyambung pengajiannya ke peringakat yang lebih tinggi lagi.“Selagi masih mampu saya akan sambung demi membalas kedua-dua jasa ibu bapa saya di samping ingin menjadi insan yang berjaya dan mencapai cita-cita,” katanya.

Oleh NICKELYSON LAKUN

See author's posts


Kebajikan nelayan sentiasa terbela

KABONG: Kebajikan golongan nelayan di negeri ini sentiasa terbela melalui limpahan pelbagai program pembangunan dan kemudahan, sekali gus meningkatkan taraf sosioekonomi mereka khususnya nelayan miskin dan berpendapatan rendah.

Ahli Dewan Undangan Negeri (ADUN) Kabong Mohd Chee Kadir berkata, Lembaga Kemajuan Ikan Malaysia (LKIM) dan Jabatan Perikanan ditubuhkan bagi menjaga kebajikan dan menangani isu-isu melibatkan kehidupan golongan nelayan.

Kerajaan Sarawak ujarnya banyak membantu menyediakan pelbagai kemudahan untuk nelayan dari segi infrastruktur dan kemudahan lain.

“Kerajaan Sarawak tidak pernah mengabaikan nasib golongan nelayan di negeri ini. Pelbagai bantuan telah disediakan bagi membantu golongan nelayan.

“Kita berharap segala kemudahan dan bantuan sampai kepada golongan sasar seiring usaha mentransformasikan sektor perikanan dan menjadikan ia salah satu faktor penting yang menyumbang kepada pembangunan ekonomi negeri,” ujarnya ketika menghadiri simbolik penyerahan bantuan input peralatan perikanan nelayan di Pejabat Pertanian Daerah Kabong, baru-baru ini.

Menurut Chee Kadir, golongan nelayan perlu mempelbagaikan usaha dan aktiviti perniagaan dalam menjana pendapatan mereka.

“Golongan nelayan perlu memikirkan mekanisme terbaik untuk menjadi ‘peniaga jutawan’ dengan mengusahakan aktiviti ekonomi berasaskan hasil laut,” katanya.

Beliau tidak mahu mereka hanya bergantung sepenuhnya kepada bantuan kerajaan tetapi perlu berusaha untuk meningkatkan taraf hidup.

Dalam pada itu, beliau menyarankan Persatuan Nelayan Kawasan (PNK) Kabong supaya sentiasa peka dengan isu-isu semasa yang membelenggu sektor perikanan negeri yang akan memberi impak negatif kepada kemajuan sosial dan ekonomi ahlinya.

“Justeru, PNK perlu bersama mencorak idea dan gerak kerja dalam mendapatkan penyelesaian positif kepada isu-isu ini bagi melahirkan ahli yang berpendapatan tinggi,” katanya.

Terdahulu, seramai 279 nelayan laut dan darat bagi kawasan Dewan Undangan Negeri (DUN) Kabong telah menikmati Bantuan Input Peralatan Perikanan Nelayan (BIPPN) menerima bantuan input nelayan seperti, coolbox, pukat, bubu serta jaket keselamatan yang akan diagihkan secara berperingkat kepada para peserta.

Chee Kadir berkata sebelum ini, geran berjumlah RM558,000 bagi tujuan BIPPN untuk kawasan DUN  Kabong telah diluluskan oleh Kerajaan Sarawak bagi membantu para nelayan di kawasan ini.

Oleh ADI SAFARMAN

See author's posts


BKSS untuk komuniti peniaga

KUCHING: Setakat 31 Ogos sebanyak RM4.73 juta anggaran jumlah subsidi kadar faedah untuk tiga setengah tahun bagi Skim Kredit Mikro Sarawak untuk usahawan B40, Pengusaha Mikro dan Kecil.

Timbalan Ketua Menteri Datuk Amar Awang Tengah Ali Hassan berkata, RM50 juta sudah diterima dan baki RM50 juta akan disalurkan secara berperingkat-peringkat.

Menurutnya, skim ini menawarkan pinjaman sehingga maksimum RM50,000 dengan kadar faedah empat peratus berdasarkan baki bulanan berkurangan dan ia terbuka kepada semua usahawan Sarawak tanpa mengira latar belakang.

“SKMS tidak memerlukan penjamin dan hanya memerlukan sekurang-kurangnya permit perniagaan yang dikeluarkan oleh Pihak Berkuasa Tempatan atau agensi berkaitan. Permohonan boleh dikemukakan kepada Perbadanan Pembangunan Ekonomi Negeri Sarawak (SEDC) dan Agrobank.

“Setakat ini, kesemua 1,463 peminjam yang diluluskan di bawah SKMS sedang menikmati subsidi kadar faedah bagi tempoh tiga setengah tahun (3.5 tahun).

“Dalam masa yang sama, permohonan baru yang diluluskan sehingga 31 Disember 2021 layak menikmati bantuan subsidi faedah selama 3.5 tahun,” katanya.

Beliau berkata demikian pada sidang media berhubung Bantuan Khas Sarawakku Sayang (BKSS) untuk komuniti peniaga melalui siaran langsung Facebook Unit Komunikasi Awam Sarawak (UKAS) semalam.

Tambah Awang Tengah yang juga Menteri Perdagangan Antarabangsa dan Industri, Terminal Perindustrian dan Pembangunan Usahawan berkata, jumlah permohonan yang diterima adalah 1,879 dari usahawan B40, Pengusaha Mikro dan Kecil.

“Daripada 1,879 permohonan yang diterima sebanyak 1,463 permohonan yang diluluskan iaitu dengan jumlah kelulusan sebanyak RM48 juta.

“Manakala anggaran jumlah subsidi kadar faedah untuk 3.5 tahun (setakat 31 Ogos 2021) iaitu sebanyak RM4.73 juta.

Sementara itu, Skim Pinjaman Industri Kecil dan Sederhana (SPIKS) bagi PKS Bumiputera peruntukan tambahan sebanyak RM20 juta akan disalurkan secara berperingkat-peringkat.

“Sebanyak 452 permohonan yang diterima. Setakat ini, kesemua 411 peminjam yang diluluskan di bawah SPIKS dengan jumlah keseluruhan RM30.13 juta.

“Bagi permohonan baru yang diluluskan sehingga 31 Disember 2021, peminjam adalah layak menikmati bantuan subsidi faedah (interest subsidy) selama 3.5 tahun,” katanya.

Katanya, di bawah program graduan ke arah keusahawanan (GERAK) dan Usahawan Teknikal dan Vokasional USTEV seramai 652 graduan dan belia berkemahiran teknikal layak untuk mendapat geran bernilai sehingga maksimum RM20,000 untuk memula dan mengembangkan perniagaan mereka.

“Ini adalah untuk memudahkan para graduan dan belia mengemukakan permohonan bagi kedua-dua program ini, pihak Kementerian telah menyediakan permohonan secara atas talian dan manual.

“Seramai 264 permohonan untuk GERAK dan 388 permohonan untuk (USTEV),” katanya.

Tegasnya, kementerian akan sentiasa meneliti keberkesanan inisiatif-inisiatif BKSS dan berharap agar bantuan-bantuan yang disediakan oleh Kerajaan Sarawak akan dapat membantu meringankan beban yang dihadapi oleh rakyat termasuklah golongan usahawan ketika pandemik Covid-19 ini.

“Kerajaan Negeri di bawah pimpinan Ketua Menteri Sarawak sangat prihatin dan mengambil kira pendapat-pendapat yang dikemukakan dalam menyediakan bantuan-bantuan yang diperlukan oleh rakyat dan juga untuk menyediakan Strategi Pembangunan Pasca Covid-19 2030.

“Bagaimanapun, semua skim kewangan ini untuk memberi bantuan sementara kepada pengusaha dan komuniti perniagaan. Penyelesaian jangka panjang adalah dengan perlahan-lahan membuka ekonomi supaya komuniti perniagaan dapat memulakan operasi perniagaan mereka dan mempunyai pendapatan.

“Oleh yang demikian, kepatuhan rakyat kepada Prosedur Operasi Standard (SOP) yang telah ditetapkan oleh pihak berkuasa adalah penting untuk menjamin kita beralih ke fasa-fasa seterusnya yang membolehkan kita menjalankan aktiviti ekonomi dan sosial seperti biasa.

Oleh JEAKQLEYN YACHO

See author's posts


Pemandu maut kereta hilang kawalan

KUCHING: Seorang pemandu trak maut selepas kereta yang dipandunya hilang kawalan dan melanggar pembahagi jalan di Batu 17, Jalan Kuching-Serian kelmarin.

Ketua Siasatan Trafik dan Penguatkuasaan, Superintenden Alexson Naga Chabu berkata, pemandu tersebut yang berusia 46 tahun dari kampong Skuduk, Batu 24, Jalan Kuching Serian mungkin mengalami serangan sakit jantung semasa dia hilang kawalan kenderaannya pada 7.50 pagi.

Pemandu, Green Saperk dalam perjalanan dari rumahnya ketika kemalangan berlaku.

Pada masa sama, polis trafik tidak melihat sebarang kecederaan badan dan mayat di bawa ke Hospital Umum Sarawak untuk dibedah siasat.

Kes ini diklasifikasi di bawah Seksyen 41(1)Akta Pengangkutan Jalan 1987.

Oleh Connie Chieng

See author's posts


BANJIR BESAR – Enam maut, tujuh hilang

SEOUL: Hujan lebat yang melanda sebahagian besar Korea Selatan pada Ahad meragut enam nyawa manakala tujuh lagi belum ditemukan.Kementerian Dalam Negeri dan Keselamatan republik tersebut berkata hujan lebat yang turun telah mengakibatkan tanah runtuh di puluhan kawasan, selain membanjiri kawasan perumahan dan jalan raya serta memusnahkan beberapa struktur di tebing sungai.Sebilangan besar kerosakan berlaku di kawasan metropolitan Seoul dan wilayah tengah.Kementerian itu bagaimanapun tidak memberikan perincian bagaimana enam mangsa tersebut terkorban.Media tempatan melaporkan mangsa tersebut mungkin ditimbus lumpur akibat tanah runtuh atau lemas selepas dihanyutkan air banjir.Kata kementerian itu lagi, hujan lebat itu turut mencederakan enam orang dan menyebabkan 360 yang lain kehilangan tempat tinggal.Kawasan Seoul dan wilayah tengah dijangka akan terus menerima hujan lebat sehingga pagi Isnin.-AFP

See author's posts


Sevilla mulakan ‘langkah kanan’

SEVILLA menewaskan pesaing tempatan, Real Betis 2-0 ketika La Liga Sepanyol disambung semula setelah tiga bulan semalam, menjadi liga utama kedua Eropah untuk kembali setelah wabak Covid-19.

Selepas Bundesliga di Jerman disambung semula pada 17 Mei, La Liga kembali membuka pintu kepada pemain tetapi bukan penyokong di Ramon Sanchez Pizjuan, yang mana Seville nampak bersemangat ketika perlawanan dilangsungkan dalam stadium kosong.

Permainan ini adalah yang pertama dalam liga teratas Sepanyol sejak 10 Mac tetapi 93 hari kemudian satu lagi perlawanan profesioanl lain telah diselesaikan tanpa insiden, yang memberikan semangat lebih lanjut kepada Liga Perdana Inggeris dan Serie A di Itali.

Kedua-duanya di jangka kembali minggu depan.

Lucas Ocampos meletakkan Sevilla di depan menerusi sepakan penalti pada minit ke-56 dan Fernando Reges kemudian menambah gol kedua untuk pasukan tuan rumah, yang berada di tangga ketiga dalam liga.

Ini adalah pusingan pertama dalam tempoh 39 hari ke garisan penamat dalam La Liga, yang akan menyaksikan pasukan bermain setiap tiga hari selama lima setengah minggu dan menjalani ujian tegas kecergasan mereka.

Kedua-dua jurulatih menggunakan peruntukan baru mereka untuk lima pemain gantian dan ada rehat minuman dalam setiap babak tetapi perlawanan ini kehilangan rentak di peringkat akhir, sebahagiannya kerana Betis tidak pernah kelihatan seperti mampu bangkit.

Kemenangan mengukuhkan kedudukan Sevilla di tempat ketiga ketika mereka melonjak empat mata di atas Getafe dan Real Sociedad di bawah mereka. Betis berada di tangga ke-12 dan menghadapi kemungkinan diseret ke dalam saingan penyingkiran. – AFP

See author's posts


Kebangkitan AC Milan berterusan

PASUKAN AC Milan, Stefano Pioli kekal empat mata di belakang Roma selepas Zlatan Ibrahimovic menjaringkan dua gol dan mencipta gol ketiga dalam kemenangan 4-1 penuh penguasaan menentang Sampdoria semalam.

Pemain berusia 38 tahun itu menanduk masuk umpanan silang Ante Rebic seawal minit keempat di Genoa untuk gol terpantasnya dalam Serie A Itali, sebelum melakukan hantaran untuk Hakan Calhanoglu menambah gol kedua enam minit selepas rehat.

Pemain sayap dari Turki, Calhanoglu kemudiannya melakukan hantaran lintang yang membolehkan Ibrahimovic menambah gol kedua beliau pada malam itu.

Leao menambah gol keempat dalam masa kecederaan ketika Milan melebarkan rentak tanpa kalah mereka kepada 11 perlawanan.

Ibrahimovic telah menjaringkan sembilan gol dalam liga sejak meneyrtai semula Milan pada Januari.

Pemain veteran itu menjadikan jumlah golnya untuk kelab kepada 51 gol, digabungkan dengan tugasnya sebelum ini antara 2010 dan 2012.

Dia juga menjadi pemain pertama yang menjaringkan 50 gol untuk kedua-dua kelab Milan, dengan 57 gol ketika dia bersama Inter dari tahun 2006 hingga 2009.

“Seperti Benjamin Button, saya sentiasa muda, tidak pernah tua,” kata Ibrahimovic.

“Mereka memberitahu saya saya sudah tua dan letih tetapi saya hanya memanaskan badan saya.”

Usaha Lecce untuk bertahan akan ditentukan pada hari terakhir setelah mereka bangkit daripada ketinggalan untuk mengalahkan Udinese 2-1.

Kelab dari selatan itu menduduki tempat penyingkiran terakhir tetapi kini hanya satu mata di belakang Genoa di tempat ke-17, yang dibelasah 5-0 di Sassuolo.

Kedua-dua Lecce dan Genoa masing-masing akan berhadapan dengan Parma dan Verona pada hujung minggu dengan harapan untuk tidak menyertai Brescia dan SPAL dalam Serie B. – AFP

See author's posts


Lokasi perkelahan Sungai Raya, Sri Aman

Baru-baru ini, penulis bersama dua rakan telah berkesempatan untuk meluangkan masa hujung minggu ke salah satu lokasi perkelahan yang tidak asing lagi dalam kalangan warga Sri Aman iaitu Sungai Raya.

Selama ini, Sungai Raya sememangnya sudah menjadi salah satu lokasi pilihan di Sri Aman untuk mana-mana keluarga atau individu berkumpulan yang ingin mengabdikan waktu keseronokan bersama melalui pelbagai aktiviti.

Faktor pemilihan lokasi ini boleh jadi disebabkan ketika mereka menuntut di bangku sekolah dahulu ada rakan-rakan mengajak berkelah ke Sungai Raya sehingga kenangan itu masih diabdikan dalam diri masing-masing sehingga mereka dewasa.

Kenangan berkelah ke Sungai Raya pada zaman persekolahan itu kemudiannya dihidupkan kembali dengan membawa keluarga masing-masing atau rakan lama kembali ke lokasi berkenaan pada waktu lapang.

Jadi di manakah lokasi Sungai Raya? Untuk ke lokasi berkenaan, hanya perlu memandu kenderaan menuju ke simpang Kampung Ibol dan masuk sehingga tiba di lokasi perkelahan berkenaan.

Di situ, satu pondok usang yang kecil akan menjadi ‘penyambut tetamu’ anda dengan barisan tangga sedia menunggu kesemua ‘tetamu’nya untuk turun ke bawah bukit menuju ke jeti kecil sungai berkenaan.

Penulis ketika tiba bersama dua rakan melahirkan rasa kagum ketika buat pertama kalinya menyaksikan kawasan Sungai Raya dengan mata sendiri.

Ini kerana lokasi perkelahan tersebut menggamit kehadiran pengunjung dengan suasana rimbunan hijau dan pemandangan cantik ternyata masih lagi menguasai kawasan persekitaran Sungai Raya berkenaan.

Lagi pun kejernihan air sungainya nyata menambah lagi suasana keindahan kawasan Sungai Raya yang tidak disangkai masih mampu bertahan semenjak nama lokasi ini diketahui oleh penulis semenjak 18 tahun lepas.

Lebih mengkagumkan kawasan sekitar perkelahan Sungai Raya ini nyata amat bersih disebabkan disiplin para pengunjungnya yang tidak membuang sampah secara merata-rata setelah melakukan aktiviti di situ.

Rakan penulis memberitahu kawasan perkelahan Sungai Raya ini pada suatu masa dahulu telah dijaga sepenuhnya oleh pihak Majlis Daerah Sri Aman (MDSA).

Bagaimanapun atas sebab tertentu, pihak MDSA tidak lagi menjaga kawasan perkelahan Sungai Raya ini semenjak lebih 10 tahun lepas dengan carian di Google mengesahkan bahawa status lokasi ini ‘ditutup’.

Walaupun telah ditutup namun Sungai Raya kekal menerima kehadiran pengunjung yang hadir bersama ahli keluarga mereka untuk berkelah dan lari daripada kehidupan bandar pada waktu hujung minggu.

Keindahan Sungai Raya perlulah dikekalkan. Ini kerana tanggungjawab memelihara keindahan sungai dan rimbunan hijau di kawasan Sungai Raya terletak sepenuhnya di bahu pengunjung dan penduduk dari kampung berdekatan.

Ini kerana jika kawasan Sungai Raya menjadi kotor maka ia secara tidak langsung akan menyebabkan pengunjung tidak mahu lagi membawa ahli keluarga mereka untuk berkunjung ke lokasi itu.

Jika keindahan kawasan Sungai Raya dapat dikekalkan maka sudah pasti anak cucu kita akan dapat menyaksikan sendiri lokasi yang menyimpan pelbagai nostalgia dan memori indah orang tua mereka apabila sudah dewasa kelak.

Oleh VALENTINE NGUMBANG

See author's posts


Harga naik bukan berpunca daripada peniaga

PUTRAJAYA: Perdana Menteri Datuk Seri Ismail Sabri Yaakob, yang semalam turun padang meninjau harga barang di sini, mengakui terdapat peningkatan harga barangan keperluan harian ketika ini.

Namun, katanya kenaikan yang berlaku bukan berpunca daripada peniaga.

Beliau berkata, situasi tersebut berlaku disebabkan kos yang ditanggung di pelbagai peringkat rantaian bekalan sebelum sampai kepada peniaga.

“Memang benar harga barangan keperluan naik ketika ini. Kenaikan ini bukan berpunca daripada peniaga dan pemborong. Saya lihat ia berpunca daripada rantaian bekalan.

“Sebagai contoh harga ayam. Penternak ada kos, kilang ada kos, pemborong ada kos. Jadi bila sampai kepada peniaga, harga sudah tinggi,” katanya kepada pemberita selepas membuat tinjauan harga barangan keperluan di MyFarm Outlet Kasih di sini.

Beliau berkata, Kementerian Pertanian dan Industri Makanan (MAFI) perlu bekerjasama dengan Kementerian Perdagangan Dalam Negeri  dan Hal Ehwal Pengguna (KPDNHEP) untuk mencari penyelesaian terhadap situasi tersebut.

“Dalam masa sama, kita (kerajaan) kena lihat isu penglibatan orang tengah secara serius,” katanya.

Ismail Sabri berkata, kerajaan akan mengimport ayam sejuk beku bagi menampung permintaan dan membolehkan rakyat mendapat bekalan pada harga lebih rendah berbanding ayam segar tempatan.

“Untuk permulaan kita akan bawa masuk 200 kontena dahulu,” katanya dan menambah bahawa bekalan ayam sejuk beku import itu dijangka berada di pasaran selewat-lewatnya minggu depan.

Ismail Sabri berkata, harga ayam tempatan ketika ini dijual pada harga yang tinggi berbanding sebelum ini.

“Peningkatan harga ayam di pasaran sehingga RM9.80 sekilogram adalah di luar kebiasaan walaupun sebelum ini pernah cecah lebih RM10 sekilogram. Tetapi jarang berlaku, biasanya harga ayam sekilogram antara RM7 dan RM8,” katanya.

Bagi isu bekalan ikan segar pula, Ismail Sabri berkata MAFI akan menghentikan sementara eksport ikan bagi memastikan bekalan itu mencukupi, mudah didapati dan dijual pada harga munasabah untuk pasaran tempatan.

“Kalau boleh kita hentikan sementara eksport ikan ke luar negara kerana yang penting ketika ini adalah rakyat. Kita tidak mahu rakyat dibebankan dengan kenaikan harga barangan keperluan khususnya barang basah,” katanya.

Menurutnya, kaedah tersebut pernah dilakukan pada 2013 ketika beliau memegang portfolio Menteri Pertanian dan Industri Asas Tani bagi memastikan bekalan ikan segar tempatan mencukupi dan dijual pada harga berpatutan. – Bernama

See author's posts